
  ”A trage”-n epigrame

  
    Pescarul

    Un pescar cu ”spate”,

    La birou, pe state,

    S-a întins un pic,

    ”Trăgând”... un somn mic.

  

  
    Nepotul

    Când s-a pensionat ”unchiuțul”,

    Și-a aflat că, pe-”arătură”,

    Noul șef o să-l trimită,

    A ”tras”... o sperietură.

  

  
    Alergicul

    Alergic, la slujbă,

    Se mișcă ”alene”,

    Căci cuvântul ”muncă”,

    Îl ”trage”... la lene.

  

  
    Alt nepoțel

    Nepoțel de ”știi-tu-cine”,

    Își făcea treaba-ntr-o doară,

    Și se văicărea într-una,

    De parcă ”trăgea”... să moară.

  

  
    Îndrăgostitul

    Un ”dulău”... de primărie,

    Obsedat, să roadă... ”oase”,

    S-a ”îndrăgostit”... de mită,

    Și-o ”trăgea”... pentru ”foloase”.

  

  
    Intransigentul politic

    Când a luat-o razna-n ”vorbe”,

    Și amenința cu ”fapta”

    Ca ”stângist”, cu-o ”funcțioară”,

    A fost ”tras”... convins, pe ”dreapta”.

  

  
    ”Negreșitorul” merituos

    Evitând, cu grijă, munca,

    Ca, greșeli, să nu se vadă,

    E recompensat, probabil,

    Că ”trage”... mâța de coadă.

  

  
    Obiceiul...

    Nu ”trageți”... în epigrame,

    De credeți că au vre-un rost!

    Poate doar o ”liniuță”,

    Și-o concluzie, cu ”prost”.

  

  
    Sforile

    Neștiind ce să aleagă,

    Că-i plăceau culorile,

    A-nceput, cu-mde ”mânare”,

    Ca să ”tragă”... sforile.

  

  
    Marionete

    Se jura pe lucruri sfinte,

    Că nu e, ce e, ades,

    Și că, sforile, nu-s ”trase”,

    De-un partid, ci de-alt ales.

  

  
    Prins în mrejele puterii,

    Sfori partinice, solide,

    Îl ”trăgeau”... să facă ”jocul”,

    Intereselor sordide.

  

  
    Vâlvă printre marionete:

    -Noi aleși...

    -Vin demnitarii!

    Liniște... la fel e totul;

    Și schimbări?...

    Doar ”păpușarii”.

  


  Alt ”Ales de frunte”

  
    Dup-un timp pierdut aiurea,

    Rătăcind printre umani,

    A rămas fără-o lețcaie,

    Cot la cot, cu alți sărmani.

  

  
    Doar cu vântu-n buzunare

    Și cu haina de pe el,

    S-a ”întins” la ”ajutoare”,

    ”Bene-vole”, într-un fel.

  

  
    ”Bene”-n sensul doar de bine,

    Pentru el, c-așa-i corect,

    ”Vole”, clar că din ”volare”,

    Furt direct, rapid, discret.

  

  
    Într-o criză fortuită,

    Fără droguri s-a trezit;

    Ce-a făcut, nu ține minte,

    Nici unde s-a ”repezit”.

  

  
    ”Evoluția”-a simțit-o,

    Și-a mai ”tâlhărit” puțin;

    Când a dat, la cap, la unii,

    S-a scuzat: ”Greu mă abțin”.

  

  
    Iar apoi, cu-”mde mânare”,

    A vândut și fete, zeci,

    Câștigând și, des, la lupte,

    Pariind pe trucat-meci.

  

  
    Camăta, ca bagatelă,

    O mai practica, ca ”moft”;

    Că-i plăcea ”recuperarea”,

    ”Hardă” , nicidecum mai ”soft”.

  

  
    ”Oț ales” și ”tare”-n vile,

    Și-n obraz, cam tot la fel,

    A ajuns ”curat”, cu ”spate”,

    ”Pro-slăv”-it ca plăpând ”miel”.

  

  
    Promovat-urcat- numit,

    Ca ”ales de frunte”-n s/t/at,

    Și-a întins cu-ncrâncnare,

    Tentacule-n lung și lat.

  

  
    Caracatița umană,

    Cu ”tunari” desăvârșiți,

    A stors ”țara” ca pe-o pară,

    Prin nevolnici pripășiți.

  

  
    Căscând gura în prostie,

    Cu to/n/ții l-au adulat,

    Când le-a fost pus, ”nou”, în față,

    Cu ”stare” și prespălat.

  

  
    Mai ”colțoși”, la minte, unii

    Au făcut gura mai mare,

    Dar, ”scrâșnind” numai din vorbe,

    N-au fost, de nimic, în stare.

  

  
    Babele, și cu blesteme,

    L-au blagoslovit, se pare,

    Căci, ”lovit” de bunăstare,

    S-a ”trezit”... că-n cot îl doare.

  

  
    *

  


  Anonimi la jugul vieții

  
    Anonimi, la jugul vieții,

    Trag umani blajini, ”de rând”;

    De robie, ca să scape,

    Nu le trece nici prin gând.

    Blestemați, prin legi nedemne,

    Soarta-n beznă să își ducă,

    Sunt atrași de bunăstare,

    Ca plevușca de o știucă.

    Educați cu suferința,

    Să pretindă au uitat;

    Ruga lor e pentru milă

    Și putere... de răbdat.

    Totuși ”sunt”... dar cui îi pasă,

    Nume au... da-n rest, ”calici”;

    Cu stăpânii sunt ”de-o seamă”,

    Ca umani, nu ca amici.

    Nu doar unul, milioane,

    Sunt ”împrăștiați” pe câmp;

    Slabi, cu lacrimi și sudoare,

    Stropesc, triști, pământul ”scump”.

    Rar mai strigă câte unul,

    Tot flămând, dar ”săturat”;

    Cert, mormântul cu copilul,

    Sufletul i-a ”alterat”:

  

  
    -Cum de suportați minciuna?...

    -Biciul, cum de îl răbdați?...

    -Cu Dreptatea cum rămâne?...

    -Nu vedeți, suntem ”prădați”!...

  

  
    Ochii văd, mintea pricepe,

    Și-o repetă, ca ecou.

    Undeva, rămâne-o ”urmă”;

    Temeți-vă!... (de mai rău?) E de rău!...

  


  Așteptând... spre infinit

  
    Așteptând în pragul Sorții,

    Cu privirea doar în urmă,

    Evită să pună pasul,

    Ca să nu iasă din turmă.

    Perspectiva-l înfioră,

    În alt ceas al neputinței,

    Ce-ntr-o noimă ne-nțeleasă,

    Bate clipele ființei.

    Ca și ele, el e una,

    Rătăcită-n neștiut,

    Într-un infinit probabil,

    De la logică-abătut.

    Într-o minte-”ngesuită”,

    E-un ”ceva” nedeslușit,

    Când, de fapt, ca omul este,

    Când haotic, când spășit.

    Vina lui e că există,

    Fără-a fi determinat,

    Ca o umbră de Lumină,

    Și, la Timp, necondamnat.

    Nevăzutul nu se teme

    De privirile plecate,

    Ce nu pot ca să discearnă,

    Nici ziua lui de noapte.

    Dincolo, fără Lumină,

    E-un ceva, sau e-un nimic;

    De treci pragul, ai o șansă,

    Ca să vezi... cât ești de mic.

  


  Bir pe viață

  
    -”bătând” câmpii țării-

  

  
    ”Bat”, cu pasul, ”câmpii țării”;

    E păcat, da-i guvernată.

    Am ajuns la primărie...

    -Staaai!... o voce-”nbelșugată”.

  

  
    -Cine ești, de umbli ”creanga”,

    De parcă te ”doare-n clin”?

    -Sunt și eu, ”copil de cruce”,

    Îmbuibat, cu gol, din plin.

  

  
    -Nu mă duce tu cu vorba!

    Ești din sat, deci știi să taci.

    -Bineeee... i-am răspund prin semne,

    Și mi-am pus coarne de draci.

  

  
    -Io-te-te, mă faci și vită?!

    Sau încornorat? Ia zi!

    -Păi pe-aicea, reiau ”vorba”,

    Nimeni nu e ce n-ar fi.

  

  
    -Nu mă lua cu lingușeala,

    Sunt ce sunt, că sunt... și gata.

    Mă ”cobor” până la tine,

    C-așa-s eu... și-acuma ”plata”!

  

  
    -Taxă, mită, ”jefuială”?

    Îl întreb ca bun naiv.

    -Ce contează, tu dă banul!

    Legea-i lege, cu motiv.

  

  
    -Pot să știu și care-i ăla?

    Poate mă deștept și eu.

    M-a privit cu-”ncetineală”,

    Și-a grăit, rânjind mereu:

  

  
    -Umple golurile noastre;

    E nevoie, abitir.

    Statul vrea s-ajute ”țara”...

    Nu te strâmba a sictir!

  

  
    -Nu-nțeleg... A bir cam ”sună”,

    Dar acela-i pentru robi.

    Aaaa!... pricep... e ”plata vieții”,

    Până-ajung hrană la corbi?...

  

  
    *

  


  Birul florilor

  
    Rupte din straturi,

    florile plâng;

    nimeni n-aude,

    sufăr... le-strâng.

  

  
    Grindina cruntă,

    din glie le-a smuls;

    viață sunt totuși,

    de au, sau n-au puls.

  

  
    Moartea le ține,

    neagră și rea;

    cine-i de vină,

    și cine o vrea?

  

  
    Frânte petale,

    căzute-s din zbor;

    soarele iese,

    rănile dor.

  

  
    Vaietul scade,

    norii se duc;

    cântă, a jale,

    singurul cuc.

  

  
    Timpul se scurge

    în freamăt de zi;

    ”veștede” Clipe,

    au fost și vor fi.

  

  
    Pun, cu-ntristare,

    un fir lângă-alt fir;

    florile, astăzi,

    dau cerului bir.

  

  
    O, sunt frumoase,

    și-aș vrea să le țin;

    sufletul plânge,

    văzându-le-n chin.

    ...

    Seara, buchetul,

    cadou l-am făcut;

    ce mulțumire...

    cât le-a plăcut...

  

  
    *

  


  Brad cu corb și făr-de om

  
    -ofrande-

  

  
    Cerul stoarce norii negrii,

    Lacrimi curg pe trist pământ.

    Liniștea e tulburată

    Doar de-al corbului ”cuvânt”.

  

  
    Umerii de brad se-nclină

    Ca-ntr-o rugă pentru vii;

    Frații lui se zbat în râpa

    ”Destrămată”-n plină zi.

  

  
    A alunecat versantul,

    ”Răscolit” prea mult de om;

    El e ”răstignit” pe stâncă,

    Doar cu ”vina” de-a fi pom.

  

  
    Chinul lui e până-n margini;

    Rădăcini atârnă-n gol.

    Cârâind, a consolare,

    Lângă el se-așeaz-un ”sol”.

  

  
    Nu-l alungă, îl cunoaște,

    Vine-ades pe stânca lui;

    Stă, privește, și așteaptă,

    O ”ceva”, ce-n viață nu-i.

  

  
    Când a fost? Nu ”ține” Timpul,

    Cu ”soroc”, în amintiri;

    Croncăne idei ”lugubre”,

    ”Rămas bun”?... Sau răzvrătiri?

  

  
    Lung privesc în ”jos”-ul sumbru...

    Valea-i un deschis mormânt;

    Trunchiuri, cuiburi, pui și ouă,

    Sunt ”ofrande”-n ”scump” pământ...

  

  
    *

  


  ”Bruma de trăire”

  
    -stăpâna-

  

  
    (melodie ca... dorul din nou mă poartă...)

  

  
    Dorul mă înfioră,

    Când scumpe amintiri,

    De candide trăiri,

    Revin ca rătăciri.

  

  
    Iubirea adormită,

    Sătulă de vorbit,

    În sufletu-mi zdrobit,

    Iar gândul mi-l frământă.

  

  
    Urgia părăsirii,

    Într-un oftat prelung,

    Al chipului ce-l plâng,

    E un blestem al firii.

  

  
    În mintea-ncețoșată,

    O văd, o simt, o vreau,

    Și, însetat, iar beau,

    Plăcerea vinovată.

  

  
    Extazul mă cuprinde

    Și simțurile fierb,

    Ca-n trupul unui cerb,

    Ce, ciuta, îl ”aprinde”.

  

  
    Cu ochii-nchiși, Lumina,

    Ca taină o percep,

    Și plâng, căci nu pricep,

    De ce-mi ador Stăpâna.

  

  
    Durere... fericire...

    E crud destinul meu,

    Căci sunt uman, nu zeu,

    Cu-o ”brumă de trăire”...

  

  
    *

  


  Bucurii

  
    -Moș Nicolae-

  

  
    Lacu-și ”stinge” răsuflarea,

    Valuri mici încremenesc;

    În cristale, depărtarea,

    Face totul pitoresc.

  

  
    Gheața-n maluri se înfige

    Ca o stâncă în pământ;

    Lacul nu mai poate plânge;

    Lacrimi n-are pentru Sfânt.

  

  
    Este chiar Moș Nicolae,

    Cel iubit de copilași;

    Mai un an, venea pe ploaie,

    La poznașii drăgălași.

  

  
    Dar acum, cu geru-n cârcă,

    Greu, și daruri, să mai ia;

    Totuși, bun, ca-ntotdeauna,

    Dulciuri, tot le va mai da.

  

  
    E un moș iubit de țâncii

    Ce-l ”așteaptă”-n” zori de zi;

    Vor ”găti” pantofi, ghetuțe,

    Și-altceva ce-or mai găsi.

  

  
    Bucuria lor e mare,

    Ca și-a mea, de vrei să știi;

    Când dedici viața doar muncii,

    Vrei, atunci, ca ei, să fii...

    *

    (pt. Alex)

  


  Căile înspre ”Tăcere”

  
    Cu privirea ”rătăcită”,

    Peste un frumos ce piere,

    Încerc să-nțeleg ”teroarea”,

    ”Căilor înspre Tăcere”

    Mă-nspăimântă ”mulții” care,

    Obsedați, cu rea-voință,

    Fac, ”convinși”, contra ”trăirii”,

    Tot ce cred, că-i cu putință.

    Ancestralele precepte,

    Cum că pacea-i lucru sfânt,

    Sunt puse la ”îndoială”,

    Și ”slavite” la mormânt.

    În neliniștea febrilă,

    Revărsată ca un râu,

    Un ”ciocan” rupt bate gura,

    ”Secerii” intrate-n grâu.

    Au venit vremurile-n care,

    Binele, prea ”istovit”,

    Este dat, uimit, deoparte,

    De mult rău, și rău lovit.

  

  
    Căile înspre ”tăcere”,

    Transformate-n public drum,

    Tranzitează țări în care,

    Copiii se joacă-n scrum.

    Pomi, cu rădăcina trunchi,

    Și coroane-ntinse jos,

    Ascund astăzi, cu tristețe,

    Lâng-o floare, câte-un os.

    Nu sunt doar de animale,

    Ținute, ades, în post,

    Doar cu-o coajă de speranță,

    Că ”mâine” mai are-un rost,

    Nici de păsări ”zbuciumate”,

    Alungate și din zbor,

    Ce, în cioturi, tot încearcă,

    Să-și crească puiuții lor.

    De ce sunt(,?) poate ”Tăcerea”,

    Știe, dacă n-a uitat,

    Și mai are loc, să-i treacă-n

    Catastiful ei ”pătat”.

    (,)Un răspuns, ar fi: de ”seamăn”,

    ”Smuls”, din soarta lui firească;

    (?)Altul că nevrând ”tribut uri”,

    N-are rost să mai trăiască...?...

  

  
    *

  


  Când ”hrana” minții

  
    Când totu-n jur frizează ”neputința”,

    La rang de-”libertate” ridicată,

    În zâmbetul silit, e suferința

    Din conștiința-n parte vinovată.

  

  
    Când ”hrana” minții-i amalgam de ”ciorbe”,

    Și-n trupuri cresc doar suflete-”ofilite”,

    În cimitir-cotidian se-nalță,

    Nu cruci, ci obeliscuri poleite.

  

  
    Iubirea-i o cutumă depășită,

    Luată-n râs de cei ce-n ”loje” stau,

    Și-n traiul-teatru, cu actori de țară,

    Pretind și iau, și doar din palme dau.

  

  
    Din noțiuni se scurge chintesența,

    Și, ce e patrie, e-acum numai pământ,

    Ce poate fi lăsat în ”părăsire”,

    Cu vii cu tot, cu neamul nostru sfânt.

  

  
    Când oamenii își pierd credința-n vorbe,

    Sub fapte reci, ce biciuiesc prezentul,

    Se nasc copii fără zori în zare,

    Și-n tineri se revarsă orizontul.

  


  Candidații la putere

  
    Conștient că nu-i ”prezent”,

    În politică, curent,

    ”Păsăretul”, ”exilat”,

    A decis: vrea la ”Palat”.

    Ca urmare-n graba mare,

    Mic și mare, fără ”stare”,

    Și pe jos și în picioare,

    Au ”pus”-o de-o adunare.

  

  
    Cocostârcul, din ”afară”,

    Cu-o subțire soțioară,

    Purta... capu-n lung de gât,

    Și-avea cioc... la vorbă, rât.

    Barza, pricopsită-n ”state”,

    Cu picioru-n baltă ”bate”,

    Chemând broasca, s-o sărute,

    Chiar matern, cu drag, pe frunte.

    Pescărușii, osanale,

    Țipă-n cor, la cioc cu bale,

    Că-s plătiți, cu ziua, toți,

    Cu bani buni, furați de hoți.

    Gaița, nevoie mare,

    Vrea s-arate că-i în stare,

    Să se-audă numai ea;

    Guralivă? Lumea-i rea.

    Pupăza, isonu-i ține,

    Și-o bârfește doar de bine,

    Cum că-i place ce-i lucios,

    Și-are suflet ”pofticios”.

    Cucul, cam stingher, cruciș,

    Se tot uită spre hățiș,

    C-a ieșit, din el, consoarta,

    ”Șifonată” ca o ”alta”.

    Guguștiucul fără ”rost”,

    ”Gângăie” ceva, de ”post”,

    Că ar vrea unul mai bun,

    Unde mitele se pun.

    Ciocârlanul, val-vârtej,

    Înarmat cu un gătej,

    Se oferă să se lupte,

    Ca, din toate, să se-nfrupte.

    Pițigoiul, mai spășit,

    Cam golaș și oropsit,

    Piuie ceva-n surdină,

    Cum că știe de o ”vină”.

    Cioara, prompt îl dojenește:

    -Tu, ce vezi, nu te privește!

    Ce fac ”marii” e cu ”rost”,

    Nu pricepe orice prost.

    Corbul ”învățat”... să fure,

    ”Cașcaval”, nu biete mure,

    Pune ciocul la bătaie:

    -Ia-n ascultă, măi tataie!...

    Rândunica îl aude

    Și, cu teamă-n larg o-ntinde,

    Dar se-ntoarce iute-ndată,

    Făcând semn, că-i mută, toată.

    Graurii, tâlhari ”pe cinste”,

    Și cu minți, nu pungi, ”înguste”,

    Se ceartau, deja să-mpartă,

    Ce vor căpăta vre-odată.

    ”La grămadă”, vrăbiuțe,

    Cam pestrițe în hăinuțe,

    Ciripeau, în rugi extinse,

    Să fie, pe liste, ”prinse”.

    Un bâtlan, uitat de vreme,

    ”Prea-mărindu”-se pesemne,

    Pretindea că-i de pe Nistru,

    Și-are ”stofă” de ministru.

    Un lăstun, cernit la față,

    Cu privirea-ngustă, hoață,

    I-a propus, să îl propună,

    Dacă-i dă o slujbă buuună.

    Mierla-nflăcărată-n ”crezuri”,

    Fluiera, la cei cu nazuri,

    Și a pagubă, vezi bine,

    Că, de-un ”caș”, vor mulți, a ține.

    Ciocârlia-o ”ledy” fină,

    Cu bun simț, și-un glas... divină,

    Le-a spus, clar, nu-n triluri, poate:

    -Fiți, ce sunteți!... ”Păsări”... toate.

  

  
    Unii-au înțeles povața;

    Au plecat, cam triști, cu soața.

    Alții s-au ”înverșunat”;

    Caută, și-acum, ”Palat”...

  

  
    *

  


  Cârâit de ”bine”

  
    -domn al râmelor-

  

  
    Dinspre Crâng, zarva răsună,

    Ca un cârâit de ”bine”;

    Se repetă, des slogane:

    ”Mie!... mi-e”... și pe mine!”

    Una ”mie”-i de ”grăunțe”,

    Căci, ”degeaba”-i pauper;

    Altul ”mi-e”, pare de poftă,

    Nu de rău, cum eu mai sper.

    Despre ”mine” nu știam,

    Atunci, că-i de ”rigă”;

    Mă strecor tiptil-tiptil,

    Să văd cine-l strigă.

  

  
    Cocoțat pe-o uscătură,

    Cu-o coroană de mușchi fin,

    Unul, cu casa-n spinare,

    Rege se dorea, puțin.

    Promitea-un festin, la ”to/n/ții”

    De prin jur, ce nu-l ”pre-prea”,

    ”Câr cotind”, fermi, în credința,

    Că le face viața grea.

    -Vrei cam mult; ai casa goală...

    -Funcții, numai ne promiți...

    -Vrei să fii ales pe viață...

    -Te-nhăitezi cu viermi ”căniți”...

    ...

    După... -n-fine, tratative,

    Cam ca țațe guralive,

    Au decis... ca altădată,

    Cu profundă judecată,

    O ”băută”, că-i ca ”plată”

    Mai pe lături, într-o rână,

    În conflict, iar, cu o Râmă,

    Un mic ”iute-ale/r/gător”,

    Și, în multe, ”răbdător”,

    S-a ascuns în dormitor.

    Cu speranța re-crescută,

    În confuzia tăcută,

    L-au încoronat, pe grabă,

    Căci, oricum, nu aveau treabă,

    Domn suprem, la lumea ”oarbă”.

    Și așa ar fi rămas,

    Dacă-o Vacă, din imaș,

    Nu ar fi intrat în crâng,

    Unde râmele-astăzi plâng,

    Când cochilii, sparte, strâng.

  

  
    De morală, ce să spun,

    Dacă și un melc ne bun,

    Chiar ajunge șef de târlă,

    Chiar de-i javră și cotârlă,

    Îmi fac griji și de șopârlă.

  

  
    Am greșit? Vreți, de umani,

    S-aduc vorba? Și de bani?

    Mai contează cine-i ”sus”,

    Și că e cu mintea ”dus”,

    De-i, de voi, acolo, ”pus”?...

  


  Ce e bine... ce e rău

  
    -Adevărul, na!-

  

  
    Ce e bine?... Ce e rău?...

    Relativ e totul;

    Viața pare-un lucru bun,

    De o ”simți” cu cotul.

  

  
    Animalele discern

    Foamea, de mâncare;

    A ucide e corect,

    Dacă sunt în stare.

  

  
    Nu au legi, cu sens ”impus”,

    Nici norme ”pro scrise”,

    Ce justifică, oricând,

    Speranțe ucise.

  

  
    Animalele, în plus,

    Au o calitate:

    Ce au rău, fățiș e-așa,

    Și nu pe la spate.

  

  
    De ucid o ”viață”-s rele,

    De ”ucid” doar ierburi, nu-s;

    Ce e viața, ce e moartea?

    Oare care-i mai presus?

  

  
    Viața ”cere” mult, ca trai,

    Moartea însă ”dă” la toți;

    Adevărul, oare, unde-i?

    Mai decide dacă poți.

  

  
    Spiritul din legi precare,

    Ca în turmă e urmat;

    Acceptăm că, adevărul,

    Din ”cuvinte”, e ”format”.

  

  
    Sunt, prin limbi și-nchipuire,

    Infinite-n felul lor;

    Pentru oamenii, adevărul,

    Pare altul... până mor.

  

  
    Ce dispare-i transformare,

    Într-un altfel de-nceput;

    Omu-i limitat la moarte,

    Căci, mai mult, nu a putut.

  

  
    Și-a ”călăuzit” trăirea

    După legi ”îmbârligate”,

    Adaptate, fără jenă,

    Intereselor ”pătate”.

  

  
    El le spune ”adevăruri”,

    Și bagă-n aceeași ”oală”,

    Și umani, și animale,

    Și orice, ce viața ”scoală”.

  

  
    Tot ce crește este viață?

    Chiar și-un mineral-cristal?

    Da, de-i dreaptă judecata,

    E o parte din ”Total”.

  

  
    Din nimic, nimic n-apare,

    Dar, din ce există, da;

    Simplu, sau complex e, totuși,

    Adevăr ...sau nu... ei, na!...

  

  
    *

  


  Ce e

  
    -”sfântul el”-

  

  
    Ce e ”rău”, ce-i ”răutate”,

    Ce e ”bun”, ce-i ”bunătate”,

    Ce-i ”uman” și-”umanitate”,

    Ce e ”pot” și ce e ”poate”?

    ...

    Ce e lanț, ce-i libertate,

    Ce e minte, ce e carte,

    Ce e tot și ce e parte,

    Ce e viață și ce-i moarte?

    ...

    Ce e-n față, ce e-n spate,

    Ce-i amar și-i supt cu lapte,

    Ce-i pe zi și ce-i în noapte,

    Cine-s ei și cum se poate?

    ...

  

  
    Întrebările sunt multe,

    Cu răspunsuri fel-de-fel;

    Un răspuns, la toate-i omul,

    ”Sântul el”, uitat de El...

  


  Cernite pete

  
    -zilieri-

  

  
    Negura se îmbâcsește;

    Cerul pare ”părăsit”.

    Zarea-n plumburie ceață,

    Dacă e, nu-i de ”găsit”.

  

  
    Scrijelind, cu ramuri strâmbe,

    Orizontul limitat,

    Arbori, ”însemnați” de soartă,

    Viață prind, în vânt turbat.

    Crengi bătrâne-n suferință,

    Vreascuri par în calea lui;

    Frânte, cad, sau se agață

    De ce-a fost, și-acuma nu-i.

    Lanul ruginiu se zbate,

    Ca veșmântul lui Isus;

    Spice pierd ”lacrimi” în tină,

    Ca mici boabe, în ”apus”.

  

  
    Umbre vagi, cernite pete,

    Bat poteca-n lung, spre sat;

    Depărtarea le ”îneacă”,

    ”Fâlfâind” un abur mat.

    Cine sunt? Oare contează?...

    Mici ”trăiri”, ca ”zilieri”.

    ”Foamea”-i ține încă-n viață,

    Azi, mai cruntă decât ieri.

    Zilnic fac, ce fac, și-atâta;

    Perspectiva e la fel.

    Rugile nu-i mai ajută;

    Parcă i-a uitat și El.

  

  
    *

  


  Clăcași ai Timpului

  
    -”scurmătorii”-

  

  
    Lungi clepsidre ară timpul

    Nesfârșit de îndoielnic;

    Viața se înșiră-n urmă-i,

    Într-un lung, uman pomelnic.

  

  
    Focu-a șters urmele-n veacuri,

    Crucile doar le-au punctat.

    Viul și-a urmat menirea,

    Dar, cu Timp, mereu scurtat.

  

  
    Oamenii, eroarea firii,

    Sau descinși din ”Dumnezei”,

    Și-au făcut singuri dreptate,

    Ca divini, pro-scriși, sau zei.

  

  
    În final de amăgire,

    Și de-a joaca ”De-a urmașii”,

    Au făcut un pact cu Timpul,

    Și-au ajuns, ce sunt, ”clăcașii”.

  

  
    Toți lucrează în favoarea

    Unui ”el” nedefinit,

    Ca să-i pună, la picioare,

    Un Cosmos ”desțelenit”.

  

  
    Limitați la-nțelepciune,

    Slugi modeste-n tot ce fac,

    Strică mult, căci ”scurmă” totul,

    Numai după bunul plac.

  


  Cuget ”bălțat”

  
    -umanul-

  

  
    În umbra luminii

    Și fieru-a ”răcit”;

    ”Rugina” pătrunde

    Și-n suflet ”tocit”.

  

  
    Ca ”fiare”, în fiare,

    Și-n cuști de ”bolând”,

    Umanul închide

    Umanii ”de rând”.

  

  
    În graba nefastă,

    Îngroapă, la fel,

    Iubirea de semeni,

    Credința în El.

  

  
    Mânjit și cu milă,

    Căci ”sună” frumos,

    ”Aplică” morala,

    Întoarsă pe dos.

  

  
    Convins că e bine,

    Un ”bine” forțat,

    Și-ascunde, sub vorbe,

    Un cuget ”bălțat”.

  

  
    În lumea cea ”surdă”,

    ”Ceva” parcă geme;

    Umani pot să fie?

    De asta se te teme...

  

  
    *

  


  Cuib de cuci

  
    -groapa comună-

  

  
    Privesc peste ziduri cu spini reci de fier,

    Ce zgârie Cerul și zorii ce pier.

  

  
    O lacrimă cade, târziu, obosită;

    O viață de om, din nou, e ”strivită”.

  

  
    Prohodul nu-l cântă un preot, ci vântul;

    Amarnic, a jale, răsună și cântul.

  

  
    Tăcere-i scurmată de clinchet de zale;

    Cătușe-s pe minți și uși puse-n cale,

  

  
    Durerea e surdă, închisă-n pereți;

    Păzită e șoapta, de aprigi ereți.

  

  
    Un vaiet răsună ca umbra de vis;

    Tăcere-i răspunde, în sensul de bis.

  

  
    Ecouri se surpă pe lungi coridoare;

    E omul de vină, e dreptul ce moare?

  

  
    Tristețea se-așterne ca giulgiu precar;

    În mulți, conștiințe, se zbat în zadar.

  

  
    Rămâne în urmă, un iz de pustiu,

    De groapă comună, ce-nghite-un mort-viu.

  

  
    *

  


  Datoria umană

  
    Unde sunteți dragi umani?

    V-ați ”vândut”, pe mai mulți bani?

    De ce stați și vă uitați?

    Nu sunteți, chiar toți, ”pătați”.

  

  
    Rupeți lanțul, rupeți rândul,

    Liberați-vă și gândul,

    Scoateți jugul de pe voi,

    Și deschideți ochii goi!

  

  
    Nu mai așteptați pomană,

    După poftă, după toană,

    Căci aveți drepturi nescrise,

    În esența voastră ”prinse”,

    Ce nu pot fi ”încălcate”,

    De slove întunecate,

    Măzgălite-n interese,

    De persoane prost alese,

  

  
    Deci, trziți-vă odată!

    Meritați o altă soartă!

    Cereți!...

    Și pretindeți!...

    Luați!...

    Și, deoparte, nu mai stați,

    Căci aveți și-o datorie:

    La nepoți,

    ”copilărie”...

  

  
    *

  


  De acum, ”încolo”

  
    -stimulent de-a ține minte-

  

  
    De pe-o creangă putrezită,

    Ramură de stat ”ciuntit”,

    Cade-o frunză ofilită,

    Ca slujbaș de rând, ”gonit”.

    Viața nu i-a dat prea multe;

    Șansa nu l-a ajutat.

    Nimeni n-a știut ce simte,

    Când a râs, sau a oftat.

    Singur, în singurătatea

    Celor ”nelalocullor”,

    S-a căznit să facă față,

    Sub falduri de tricolor.

    Patria, ca mumă-ciumă,

    L-a-njosit, cum a putut,

    Prin ”șefuți”, puși de partidul

    ”Colorat” și-n cap, ”bătut”.

    Zilele s-au scurs, cu luna,

    Rătăcită printre ani,

    Care, adunați pe state,

    Un ”total” i-au dat, nu bani.

    -Gata, nu mai e de tine!

    Ia-ți adio de la post!

    De acum, ”încolo”, totul,

    N-are, pentru ”vechi”, vre-un rost.

    Calea nouă nu-i concepe,

    Pe ce-i ce mai știu ce-a fost;

    Chiar de taci, nu-i o dovadă,

    Că, chiar ești, sau te ”dai” prost.

    Ca urmare, noi, ”papuci”,

    Noi ți-i ”dăm”, deloc uzați,

    Ca să-i ai, curați, ca ceilalți,

    Ce-n pământ, au fost ”cazați”.

    Nu ne-nduioșeză lacrimi,

    Și nici rugi ”dez lănțuite”;

    Cum? Cătușe-s ”legi- povară”?

    Ți le-am ”dat”, ca să ții minte.

  


  De, ban... Da, dă!

  
    Debandada e în floare;

    Greu e s-o mai încâlcești.

    Izul greu parcă te doare;

    În miasmă viețuiești.

    Viața e teren de curse;

    Pași, târșeli și tropote.

    ”Capsele” de ură-s puse;

    Voci încep să freamăte.

    Simbioza-i neplăcută;

    Calzi umani și rece fier.

    Și gândirea-i ruginită;

    Glasul e ”cănit” în ger.

    În idei adesea sumbre,

    Conștiințe se-njosesc.

    Într-o lume, mai mult umbre,

    Ce-i normal, nu-i și firesc.

    Certurile sunt curente;

    Chiar ”la modă”, poți să zici.

    Reguli sunt, dar sunt absente,

    Când cuvinte devin ”bici”.

    Vrei nu vrei, intri în ”horă”;

    Taci și vezi ce nu auzi.

    Nu au mamă și nici soră;

    De nu știi, nici nu acuzi.

    Ce e interzis de lege,

    Opțiune-i pentru ei.

    Când ocup-un post ca lumea,

    Se transformă-n pui de zei.

    Rar se plânge câte unul;

    Nu i-au dat, și lui, destul.

    Altul, ieri, dăduse ”tunul”,

    Iar azi se dădea fudul.

    Împărțeala-i cu gâlceavă;

    Banu-i strict chivernisit.

    Cei sărmani, ca pură pleavă,

    Prind doar vânt aerisit.

  


  Delegație ”offficială” i.a

  
    Am plecat, cu mutu-n frunte,

    Ca să explicăm c-o țară,

    Ca a noastră, încă are,

    Oameni buni, nu de ocară.

    Ne-am decis ca el, cu vervă,

    Când se plânge de nevoi,

    Pe lângă probleme grave,

    Să spună și glume noi.

    Am luat, cu noi, și orbul,

    Ca să le descrie plastic,

    Plaiurile minunate,

    Și progresul nostru static.

    Să le-arate vii imagini

    Despre țara noastră ”verde”,

    Cu un viitor de aur,

    Pe care, în ”roz”, îl vede.

    Din echipă, făcea parte

    Și un surd, pentru notițe,

    Căci memoria e una,

    Dar scrisul nu face fițe.

    Căci mizam pe ”ajut oare”,

    Și de sfaturi înțelepte,

    Date la discuții-n șoaptă,

    Căci, pe ”față”... doar regrete.

    Chiar de nu i-am luat cu sila,

    De proști, tot nu am scăpat,

    Căci așa-i ”o rându iala”,

    Într-un stat mai ”scă pătat”.

    Asta-au vrut, clar, ”decizdenții”,

    Și ”ordon-atorii” zei,

    Fără grijă că, cu ”oiștea”,

    O s-o dăm, în ”gard”... cu ei.

    De ”lingăi”, nu am dus lipsă,

    Căci au fost și-alți ”pretenidenți”,

    Care și-au impus ”fideii”,

    Și iubiții ”descendenți”.

    Ăștia-o tot aveau cu vorba

    Lingușirilor perene,

    Și se tot băgau în față,

    La cadouri... și la perne.

    Cât pe ce să nu ajungă,

    Căci, așa-i cu aprobarea,

    Un specialist ”sălbatec”,

    Ce ne-a îngreunat plimbarea.

    Tot mereu dorea ”o șansă”,

    Să îi dăm, ca să discute,

    Nu știu ce, și nu știu unde;

    Cine naiba să-l asculte...

    ...

  

  
    Misiunea?... ”succes-fullă”;

    Mulțumiți am fost... cu ”tonții”.

    Ce contează(-i)... rezultatul?

    Lume-”ngustă”... Strigă: ”Hoții!!!”...

  


  Dezlânat, realul

  
    Dezlânat, realul, își pierde candoarea,

    iar în ”van”-uri, se scurge existența,

    tremură focul, sub flamura blestemului,

    iar oamenii-și fac, din colivă, mâncare.

  

  
    Glasuri se vaită,

    cu tente de-oroare;

    drumuri, în vise,

    nu-s ”de picioare”.

  

  
    E lumea canibalismului intelectual,

    cu cuge-me-te formal încătușate,

    cu copii născuți lega-l-ți liberi,

    și perspecti-c-ve în-tort-ochiate.

  

  
    Sumbra gândire

    scurmă-amintiri;

    stoarsă de sensuri

    e bruma de știri.

  

  
    Ban-all-ul își dovedește supremația,

    în lumea ce se-nchină... de ce vede,

    fantasmele deznădejdii prind viață,

    și trăiești realul, fără a-ți vine, a crede.

  

  
    O ”umbră”-i credința,

    mătănii sunt anii;

    la modă-i minciuna,

    trădarea și banii...

  

  
    *

  


  ”Doamnele” primăveri

  
    -la le le le-

  

  
    Palida lumină

    Zorii impregnează.

    Arabescuri, norii,

    Pe Cer desenează.

  

  
    Soarele-și arată

    Zâmbitoarea față.

    Parcă-n tonuri ”calde”,

    Cârâie și-o cață.

  

  
    ”Doamne” adormite,

    În raze, prind viață;

    Boboceii gingași,

    Se răsfață-n față.

  

  
    Unul câte unul,

    Sar din poala mamei;

    I-a crescut cu grijă,

    Fără teama foamei.

  

  
    Roșii, roz, mov, negre,

    Râd îmbujorate;

    Îmi oferă-n cupe,

    Culori nesperate.

  

  
    Unele-n candoare,

    Purul alb și-arată;

    Gingașe, suave,

    Tristețea îmi ceartă.

  

  
    Vreau nu vreau, fiorul

    Frumuseții-l simt;

    Că-mi plac ”la grămadă”,

    Nu vreau să le mint.

  

  
    Uit, pentru o clipă,

    ”Reci” trăiri curente;

    Grijile, ca ”pete”,

    Le ”declar”... absente...

  

  
    *

  


  Domnilor, dar

  
    -Domnilor, dar da-ți-mi voie!...

    Drepturi am, la fel ca voi.

    Nu se poate ca, năpasta,

    Să ne ”paște” doar pe noi.

  

  
    Nu vedeți prea clar cum ”vine”?

    E normal, căci prost vă par?

    Pofta voastră-i doar de bine?

    ”Dreptul” meu, e-al vostru, doar?

  

  
    Hai să facem schimb de locuri,

    Să munciți pe bani ”mărunți”!

    ...

    Nu acum, ci poate-odată,

    Când vom fi ”bogat-cărunți”?

  

  
    Vai, mă copleșește grija,

    Ce atâta vă ”împunge”!

    Nu concepeți c-azi, sau mâine,

    S-”alinăm” Viața ce plânge.

  

  
    S-o-”aninăm”? De, ”ața”-i scurtă?...

    Chiar și-n scris, ne dați ceva?

    Să citim, c-avem de toate

    Și vă doare... undeva?

  

  
    Aaaa!... în cot, normal, firește,

    Căci, de, ”capu”-i ocupat,

    Să-și îndoape gura mare,

    Cu ”dulci uri”, și chiar ”ra...at”.

  

  
    Luați, amici, consoana care,

    Îi ”pupă” mai bine-n bot!

    Scuze c-am bătut iar câmpii,

    Cu Dreptatea mea cu tot...

  

  
    *

  


  Drogați în acces de toană

  
    Doamne, unde-ai fost, când drogul,

    Mințile le-a rătăcit?

    Dacă-așa e viitorul,

    Proslăvit și fericit,

    Eu renunț, sunt ”mărginit”.

    Iarbă, opiu, cocaină,

    Heroină și-alte multe,

    Sunt ca sectele în lume,

    Îmbibate-n multe culte,

    Ce-au decis să nu Te-asculte.

    Le-ai lăsat lor libertatea

    De-a se ”pierde” și în minți,

    De-a testa, în suflet, golul,

    Departe de Cer și sfinți,

    În sevraj, scrâșnind din dinți.

    Senzații amăgitoare,

    Cu simțuri exacerbate,

    Distrug azi umanu-n parte,

    Ajutându-l la o moarte,

    Vie-n visele lui plate.

    Din Vecie, vor doar Clipa

    Ce-n extaz o irosesc,

    Și-apoi luptă, s-o repete,

    Ca pe un real firesc,

    Pentru care doar trăiesc.

    Fără droguri, nebunia,

    Înspre ”fiare” îi îndrumă,

    Și spre arme, și-n purtare,

    Și în haite, și în turmă,

    Dar, cu rațiunea, ”brumă”.

  

  
    *

  


  E la ”modă”

  
    -”berbeci” cotidieni -

  

  
    Mănăstirea se înalță

    Pe un plai încântător;

    Râul plânge, în surdină,

    Jos în vale, răbdător.

  

  
    Zidurile de-apărare,

    ”Lovite” de răi și timp,

    Cu găuri ”însângerate”,

    ”Șchioapătă” pe-un arid câmp.

  

  
    Țin la sânul lor doar poarta,

    Din lemn dur, încă-”nfierată”,

    Ce a rezistat, rănită,

    La ”berbecii” de-altădată.

  

  
    Dale mari, străvechi, de piatră,

    O alee încropesc;

    Roase sunt de ne-ndurarea

    Pașilor ce le strivesc.

  

  
    În biserică, în ”umbra”

    Veacului nepăsător,

    ”Tropăie”, în glas și membre,

    Și-un ”urmaș” nepăsător.

  

  
    Din culori s-a scurs lumina;

    Lumânări s-au aplecat.

    Ochii ”umezi”, din icoane,

    Par s-acuze-un om ”stricat”.

  

  
    Oameni simplii, vin... se roagă...

    Trec și-avuți... umblă hai-hui;

    S-au ”sforțat”, căci e ”la modă”,

    Și ”credința”-n piept s-o pui...

  

  
    *

  


  E ziua

  
    E ziua scăpări-n restriște,

    A viselor stoarse de ”drept”,

    Când inima bate a toacă,

    Pe doruri ascunse la piept.

  

  
    E ziua în care și gândul,

    Cu sufletu-n tenebre căzut,

    Se vaită, simțind viitorul,

    Ce trece ușor nevăzut.

  

  
    E ziua în care Lumina,

    Ca lacrimi, prin colțuri de cer,

    Se scurge în lumea pierdută,

    Închisă de gratii de fer.

  

  
    E ziua în care și noaptea

    Se scurge, în taină, prin zi.

    Trăită, și ea, doar cu vina,

    De-a fi, de-a muri, de a ști.

  

  
    E ziua în care iubirea,

    Cea ”ștearsă” din suflet uman,

    Își plânge de milă-n ”cavoul”,

    Ce, țară, îi spune-un sărman.

  

  
    *

  


  Estimând realitatea

  
    -”abatorul”-

  

  
    Fiecare-și poartă crucea;

    Nu îți cer, s-o duci pe-a mea.

    ”Vorbele” străpung des pacea;

    Omu-i bun, doar viața-i rea.

  

  
    Estimez Realitatea,

    Ca un ”reportaj” direct:

    Perspectiva? Înspre glie;

    Șansele? ”Nimic”, concret.

  

  
    Vor bătrâni, doar o cruce,

    Și un loc mai liniștit.

    Cu adulți-i o problemă,

    Ce cer ei, e ”cu plătit”.

  

  
    Tinerii pot fi ”Speranța”,

    Dar, nici ei, nu cred în ea;

    N-au răbdare nici cu viața,

    Ce face, din ei, ce vrea.

  

  
    Doar de prunci, numai de bine,

    Candizi sunt, cât gânguresc;

    Cresc și beau lapte cu fiere,

    Când la ”dragoste” tânjesc.

  

  
    Mame multe-”nsingurate”,

    De ”plecarea” soților,

    Cresc copiii-n ”școala vieții”,

    ”Dată”-n grija hoților.

  

  
    Mă întreb, cu-ngrijorare,

    Ce-or avea în viitor:

    Bariere puse-n cale,

    Și ”mânați” de-un ”stat-păstor”?

  

  
    Sau vor fi, ”carne” de ”tunuri”,

    Cu viața ”la purtător”,

    Cât timp cei de la ”putere”,

    Țara-o ”văd”, ca ”abator”?...

  

  
    *

  


  Eu, ciudatul

  
    -și sub-înțelesurile-

  

  
    Vreau nu vreau, dau de belele,

    Că mă iau de ”boi” și ”lele”,

    Și cu bune și cu rele,

    C-avem ”vremuri” cam ”mișele”.

  

  
    De îi laud, nu mă cred;

    De ce, timpul, să-l mai pierd?

    ”Sap” cuvântul, ca un ”șerb”,

    După coarne, mari de cerb.

  

  
    Ce-i ”uman”? Ce este ”vită”?

    ”Grâu”-i bun, de-i pentru pită;

    Cum? Rămâne pleava-n sită?

    Bine, bine, dau și mită.

  

  
    Dar, mai mult, nu îți ofer,

    Cel puțin, atât cât sper,

    Să mai ”prind” un drum, spre Cer,

    Până stelele nu pier.

  

  
    Dacă vrei, îți spun ”povești,

    Despre cam cum ”viețuieșt”,

    Sau te-ajut, ca să ”privești”,

    La păcatele ”lumești”.

  

  
    Care sunt? Ce mai contează,

    Căci, oricum, tot ne ”vânează”,

    Și, cu conștiința ”trează”,

    Ne spunem, că totu-i ”varză”.

  

  
    Deci, concluzia firească,

    Este ca un fir de iască,

    Ca și partea ”muierească”:

    -Lasă, Viața, ”Să trăiască”!

  

  
    -Și cu ”boii”?...

    -Am uitat,

    când, de ”lele”

    ospătat,

    și culcat,

    și răsfățat,

    m-am ”trezit”,

    că-s ”îndreptat”...

  

  
    *

  


  Eu, tu, și minciunica

  
    Cred că Minciunica,

    E o doamnă-”aleasă”,

    Să-”mbrace”-adevărul,

    În Cenușăreasă.

  

  
    Adevăruri ”crude”,

    Greu de ”digerat”,

    Rar pot fi rostite,

    De cel ”înfierat”.

  

  
    Cu minciuna, viața,

    Pare mai ușoară,

    Pentru cel ce-i pasă,

    De ea, într-o doară.

  

  
    Libertăți ”extinse”,

    De nu le mai ”vezi”,

    ”Credit” dă minciunii,

    Ca, naiv, s-o crezi.

  

  
    Debitor la viață,

    Te-nrobești, la ”faptă”,

    Și plătești, cu ziua,

    Ca durere-o rată.

  

  
    Chiar de Minciunica,

    ”Plăcută”-i mereu,

    Cam ”sătul” de multe,

    Să o-”nghit”, mi-e greu...

  


  ”Fiu de ploaie”

  
    -pași-

  

  
    Într-un Cosmos ”mărginit”,

    Doar de neștiință,

    Omul, prost, s-a declarat

    ”Aleasă ființă”.

  

  
    ”Fiu de Cer”, când s-a numit,

    Scurma prin noroaie

    Căci, de fapt, de glod ”legat”,

    Era ”Fiu de ploaie”.

  

  
    Anii au trecut, milenii

    L-au ”răbdat” în șirul lor,

    Tot sperând, că-și va distruge,

    Singur, orice viitor.

  

  
    A-ncercat, des, prin războaie,

    Dar, în timp, n-a dispărut,

    Și n-a corecta ”greșeala”,

    Că aiurea-a apărut.

  

  
    Ca o culme-a disperării,

    Nici prin molime și crime,

    Pin prostie, sau credință,

    Nu s-a ”șters”, de tot, la vreme.

  

  
    Până azi, când vede ”calea”,

    De-ași ”anihila” urmașii,

    Cu-alte pofte ”omni-cide”,

    Și, spre Iad, iuțește ”pașii”.

  

  
    *

  


  Flori de cireș

  
    -drumul ”vitregit” al sorții-

  

  
    Mii de flori zâmbesc la soare,

    Prinse în vârtejul vieții;

    Câte oare vor străbate

    Drumul ”vitregit” al sorții?

  

  
    Zările le sunt deschise,

    Le privesc, cu jind, de sus;

    Vântul le oferă-o șansă,

    Din păcate, numai ”dus”.

  

  
    Câte oare, dintre ele,

    Vor lăsa urmași în rod?

    Văd vârtejul de petale,

    Către cer, făcând un pod.

  

  
    Nu e Cale de Lactee,

    Fremătând în zori de zi;

    Pe pământ, covorul fraged,

    Pare viață, fără-a fi.

  

  
    Pasul șovăie să calce

    Proaspătul covor de nea;

    Nu se-aude nici un vaiet,

    Sau blestem, de soartă rea.

  

  
    Ochii îi ridic și Cerul

    Pentru flori, nu-i iertător;

    Poate mă înșel, căci, totuși,

    Totul este muritor.

  

  
    Ca și omul simplu-n fapte ,

    Cireșu-i un mic simbol:

    Ce contează-i ”viitorul”,

    Orișicât ai da obol...

  

  
    *

  


  ”Formă de ani”

  
    Materia-și plânge destinul,

    De-a fi, imobilă-n ceva;

    Doar omulu-i place schimbarea,

    Căci vrea, permanent, altceva.

  

  
    Uman, ca și El, în esență,

    Se-ntinde la pofte și bani,

    Și-și pierde des mintea-n putere,

    Uitând că-i doar ”formă de ani”.

  

  
    În voia hazardului trece

    Și ia, ce dorește să ia;

    De iartă, sau nu, nu se știe,

    Și nici, dacă asta, mai vrea.

  

  
    La pas, sau târâș, sau în salturi,

    Se pierde pe drumuri pustii;

    Când Viața îți spune ”Adio!”,

    Nu poți, chiar de vrei, s-o reții.

  

  
    În ochii Veciei, un lucru e drept;

    O mamă își strânge, copilul, la piept.

  

  
    *

  


  ”Foșnet” de culoare

  
    -fantasma mea-

  

  
    Pe fața lacului în viață,

    Cu vântul adormit în ceață,

    În falduri străvezii se-nalță,

    Fantasme palide la față.

  

  
    Din jocul lor haotic, una

    Întinde lin, spre mine mâna,

    Și-mi face semn, să vin, într-una,

    Dar trupul mi-e-nfrățit cu tina.

  

  
    Ea îmi simțea parcă mâhnirea,

    Ce-n suflet îmi sfida durerea,

    C-o țară-și exersa puterea,

    Ca să-mi răpească chiar și zarea,

  

  
    Și mă scuza, căci, eu, iubire,

    Îi ofeream doar prin privire,

    Și n-ajungeam, cu-a mea simțire,

    În efemera ei trăire.

  

  
    Fantasma mea, cea stranie-n splendoare,

    Cu sufletul dispus pentru iertare,

    În lung suspin, în vuiet de vâltoare,

    S-a disipat, ca ”foșnet” de culoare.

  

  
    *

  


  Gând de bine

  
    Din gânduri nerostite,

    Cernite ca idei,

    Tristețea dă năvală,

    În vârful de condei.

  

  
    E viscol crunt afară,

    Culori și vise pier;

    Mă doare suferința

    Naturii ”prinse”-n ger.

  

  
    Zăpada-i troienită

    De Bobotează, iar;

    O rază-ntrezărită,

    Pe Cer, ar fi un dar.

  

  
    O rugă-n miez de iarnă-i

    Tardivă-n remușcări;

    Realitatea-”ngheață”,

    Spernța-n încercări.

  

  
    M-apasă deznădejdea

    Când ”vorbele”-au tăcut;

    Mai poate doar Divinul,

    Să ierte un trecut.

  

  
    El nu vrea masă-aleasă,

    Nici altceva de soi;

    Un suflet doar, în care,

    Să pună șanse noi.

  

  
    Nu-i plac nici spații-nchise,

    Spoite cu trăiri:

    Preferă-un ”gând de bine”,

    Propice la ”iubiri”.

  

  
    Le vrea, din nou, de semeni,

    Ce-ades te ”scot din minți”,

    Sau doar de cei pe care,

    În suflet, dragi, îi simți?

  

  
    Sunt întrebări la care,

    Răspunsuri nu găsesc,

    Decât, poate, de-n lume,

    Risc, iar, ca să trăiesc...

  


  Greșeli ”utile”

  
    Din greșeli, tu poți discerne

    Ce e rău și ce e bine,

    Dar ”profită” și de ceilalți,

    Ce o fac, la fel ca tine!

  

  
    Cauza, e-un simplu calcul:

    Nu ai timp ca-n a ta viață,

    Tu să le comiți pe toate

    Și, atunci, din ele-nvață!

  

  
    Totul e, să tragi concluzii,

    Și învățăminte bune,

    Din ”erorile” curente,

    Ca s-aduni înțelepciune.

  

  
    De greșești întruna-ntruna,

    Te vei enerva desigur,

    Și-ți vei pierde timpu-n scuze,

    Sau rămâi, adesea, singur.

  

  
    Vei fi supărat adesea,

    Tot ”plătind” la ”oale sparte”,

    Și vei renunța la multe,

    Lăsând viața, des, la ”spate”.

  


  ”Hohote”

  
    Cei din jur, mi-au ”acuzat”,

    ”hohotul” dintre cuvinte;

    ironia m-a salvat,

    când am prins puțină minte.

  

  
    Hohotele-și sting ecoul,

    printre oameni și umani:

    -râsul ”gâdilă” bogații;

    -plânsul ”mângâie” sărmani;

  

  
    Comedia-”mpestrițată”

    cu glume de derbedei,

    se trăiește-n vile scumpe,

    ”rotunjite”, din condei.

  

  
    Drama pur înlăcrimată,

    cu final în orice act,

    ”hohotită”-i de sărmanii,

    ce, de foame, nu au ”tact”.

  

  
    Alți ”actori”, mânjita viață,

    de un realism precar,

    o tot ”joacă”, pentru ”papa”,

    cu sictir, înspre flecar.

  

  
    ”Mulții” însă, ”rolu”-n stradă,

    vor să-l ”urle”, pe cuvânt;

    zâmbrele sunt de fațadă,

    ca o odă la mormânt.

  

  
    *

  


  În calea Timpului

  
    -ochi de suflet-

  

  
    În umbrele luminii ”oarbe”,

    Ce ”reflectoare”-o preamăresc,

    Se joacă drama disperării,

    Într-un context pur românesc.

  

  
    În calea Timpului năvalnic

    Ce, doar pe goană e, firesc,

    ”Mici” oameni, ce-au uitat de semeni,

    Sunt ”limitați”, la ce-și doresc.

  

  
    Orbiți de flăcările vieții

    Și ”arși” de patimi de nebuni,

    Și-au ”îngropat”, azi, în uitare,

    Soții, copii, părinți, străbuni.

  

  
    Nu simt durerile-ancestrale,

    În crucea poftei răstigniți,

    Ci clipele, ce bat în tâmple,

    Când sunt, din viață, izgoniți.

  

  
    Dreptatea lor e-o încercare,

    Ce-și pierde sensu-n ”incorect”;

    Cu Libertatea hăituită,

    Se ”joaca” drama în direct.

  

  
    Lumina-n suflet se disipă,

    Când e umbrită de suspin;

    Credința, loc, cu greu își face,

    În omul, prea departe, de ”deplin”.

  

  
    -Îi iartă Doamne ”ne-mplinirea”!...

    -E greu să poți?... E totuși, viu...

    -Oprește-n loc, atuncea, Timpul!...

    -Nu vrei? E unicul Ei fiu?”

  

  
    A, înțeleg, e-al Veșniciei,

    Ce ne-nsoțește cât credem,

    Dar, nevăzută, trece, trece,

    De-n ”ochi de suflet”, n-o vedem...

  

  
    *

  


  În crăcile puterii

  
    -flori de bine-

  

  
    Prinse-n crengile puterii,

    ”Flori de bine” se-ofilesc.

    Roadele sunt, cert, ratate;

    Cei de ”jos”, iar flămânzesc.

    De prin scorburi,”Pu-pe-zele”,

    Ies, să-l pu-pe pe ”ales”;

    Pu-țintele, și la minte,

    Pu-stiesc, ce-i de cules.

    Sus, pe ramură, sau cra-că,

    Corbul zace-n falnic cuib,

    Câr-câind să i se-aducă...

    ”Cum altfel să mă îmbuib...”

    ”Cirip-ele” de tot soiul,

    Colorate, sau pestrițe,

    Ciugulesc, pe îndelete,

    Și, la ”prea-mult”, nu fac fițe.

    ”Pa-pa-gali”, cu vorba ”fină”,

    Educată prin străini,

    Ciocu-ncovoiat își cască...

    -Vai, ce plin e de canini!...

    ”Coțo-faine”, coco-țate,

    Cam pe unde-au ”apucat”,

    Țin cu gheare lăbărțate...

    -Ce credeți? Ce-au apucat.

    ”Gra-ng-uri”, răpitori de grâne,

    Și de tot, ce-mai-găsesc,

    Adunați, în stol, proclamă,

    C-a fura-i ceva firesc.

    Grijulii cu-averea țării,

    ”Câr-titori”, un ”biet nimic”,

    Îl dau iute, ”pe sub gheară”,

    Căci, ”cont-ează”-un bun amic.

  


  În haosul trăirii

  
    -ne născuți-

  

  
    În haosul trăirii,

    Lumina se strecoară,

    Ca umbră cocârjată,

    De-a omului povară.

    Nimicuri grăitoare

    Se-amestecă-ntre ele,

    Și dau un fel de lume,

    Încinsă-n dans de iele.

    Când viața-i obosește,

    În pași târșiți, convoaie,

    Îi cară spre uitare,

    În lacrimi reci, de ploaie.

    Cei ce rămân, cu grijă,

    Ca, mult, să nu îi doară,

    În crâncena trăire,

    Pe brânci, iar se strecoară.

    În vălătuci de pofte,

    Cu iz de neplăcut,

    Când totu-i ”pentru-sine”,

    Se ”stinge”-un nou născut.

    Rămâne-n minți o pâclă,

    Ca umbră de plăcut,

    Și o idee, ”ștearsă”,

    Rapid, de nenăscut...

  


  În incertitudinea visului

  
    În cotloane neștiute,

    mintea zămislește vise abstracte,

    din amintiri necunoscute,

    ce-și fac loc, dezlânate

    de incertitudinea trăiri,

    cu insistența nebunului.

  

  
    Conștiințe, obosită de realități,

    rătăcită în contemplații iluzorii,

    nu le mai filtrează prin rațiune

    și le lasă să se prăbușească, cum vor,

    peste simțurile dezlânate,

    răvășite și ele, de depresii nedefinite.

  

  
    Uitarea de sine, deseori mult dorită,

    rămâne un deziderat pierdut,

    în golurile, altă dată benefice,

    ce devin senzații crude,

    haotice, incontrolabile,

    ale celor mai acute spaime.

  

  
    În nesiguranța perpetuă,

    timpul își pierde sensul,

    iar clipele, însingurate,

    se disipă în haosul vedeniilor,

    ce dau viață unor evenimente

    alienate de inexistență.

  

  
    Spaima de a te trezi,

    din incertitudinea viselor,

    în cea a trăirilor cotidiene,

    devine o dilemă a conștiinței,

    pe care, refuzi să o soluționezi,

    dar te trezești, căci, ai raționat.

  

  
    Și... sfârșit

  


  În marșul Tăcerii

  
    În umbra Tăcerii,

    ”Lumina” se stinge

    În cuget și-n faptă,

    În lacrimi și sânge.

  

  
    Uitat este țelu-n

    Umanul ”de rând”,

    Ce lălăie ”slave”,

    În bocet de gând.

  

  
    Nu vede un ”mâine”

    Din mlaștina ”azi”,

    Iar culmile vieții,

    Le toacă de brazi.

  

  
    Pierdut în iluzii,

    Și-un bine promis,

    Distruge cât poate,

    Că-i jaful permis.

  

  
    Prezentul e sensul

    Trăirii nedemne,

    Și-și vinde urmașii

    Tenebrei eterne.

  

  
    De rupe o floare,

    Nu e pentru sfinți,

    Căci ruga e-o ”nucă”,

    Prea tare la dinți.

  

  
    De semeni iubirea,

    O crede o farsă,

    La care, el, ”botul”,

    Nu-l pune, nu-i pasă.

  

  
    Scârbit de dreptate,

    Că-i pare cam ”grea”,

    Își ia ”libertatea”,

    De-a face ce vrea.

  

  
    Aceștia sunt ”unii”,

    Puțini, dar destui,

    Ce-și ”vântură” viața,

    De bine ”sătui”.

  

  
    Dar ”mulții” sunt alții,

    ”Orbiți” de nevoi,

    Ce-n ”marșul tăcerii”,

    Trec ”pragu”-n convoi.

  

  
    E cel de la capăt,

    În sensul de-”a fi”,

    Tot timpul o ”umbră”

    În umbra de zi.

  

  
    *

  


  În roz cernit

  
    Închis în ”cercul” legilor

    curente,

    ce stipula culori, de viu,

    absente,

  

  
    un om, cu mintea la-ntrebări

    restrânsă,

    se sufoca-n răbdarea-n minte

    strânsă,

  

  
    cert încântat de perspectiva

    sumbră,

    că, ce a fost, chiar va cădea

    în ”umbră”,

  

  
    în ”mucegaiul”, ce creștea

    din silă,

    strivind Lumina, fără pic

    de milă,

  

  
    și-n roz-cernit, trăirile-i

    acerbe, ,

    le tot spoia în ”prea-slăv ite”

    vorbe,

  

  
    ”scornite” cu migală,

    la-ntâmplare,

    ca pofte ”Tictocite”,

    alb-murdare.

  


  În ”tăcerea răbdătoare”

  
    -”domni Canini”-

  

  
    Când se nasc, copiii țipă...

    De ”trăit”, nu-s încântați;

    Nu văd ”zboru”-n libertate,

    Și se simt ”amanetați”.

  

  
    Salbele de ani, vândute,

    Chiar anticipat, de Stat,

    Li se pun la gât, ca lanțuri,

    Pentr-un mâine, ieri pătat.

  

  
    Șansa unor vieți mizere,

    Cu ”mai bine” ieri, ca azi,

    Țin la poarta sărăciei,

    Și-un cortegiu lung de brazi.

  

  
    Drepți, simbol ratat de țară,

    Și de un guvern la fel,

    Sunt tăiați din rădăcina,

    Cu strămoșii lor, cu El.

  

  
    Doar tămâia-i folosită,

    Pentru-mbălsămat speranțe,

    În dangătul fetid de vorbe,

    De adio, dat din ”clanțe”.

  

  
    Fiare nu-s, ci guri avide,

    Larg deschise, sus, de cei,

    Ce-n ”tăcerea răbdătoare”,

    ”Domni Canini”, ne ”țin” de ”miei”.

  

  
    Rar mai ”urlă” câte unul,

    Ca un câine schilodit,

    Pe care, iar, silnic, plânsul,

    Peste râs, l-a podidit.

  

  
    Nu-i corect? Nu râde-un câine,

    Mai ales de e flămând?

    Am greșit, luați-o ”de bună”,

    De vă prisosește-un gând.

  

  
    Poate-i unul ce ”pui” face,

    Ca să-i dea și la vecini,

    Ca apoi, în gura mare,

    Să urlăm, noi, la ”Canini”.

  

  
    Ce vom face? Nu se știe,

    Dar, oricum, ne-om ”răcori”,

    Și, de ne vom ”pune” mintea,

    ”Zbor”, la prunci, vom ”oferi”.

  

  
    *

  


  În umbra luminii

  
    -tenebre-

  

  
    În umbra luminii, tenebrele-s vii;

    O ”latură”-a vieții, ascunsă, de ”zi”.

  

  
    În umbra luminii,

    Cu zarea-”ngrădită”,

    Durerea e cruntă,

    De dor răscolită.

  

  
    În umbra luminii,

    ”Gonită” de oameni,

    Speranța se ”stinge”

    În umbre de semeni.

  

  
    În umbra luminii,

    Departe de șanse,

    Umanul ajunge,

    Un maldăr de oase.

  

  
    În umbra luminii,

    O viața, ”legată”,

    Își târâie ”lanțul”,

    Departe de ”faptă”.

  

  
    În umbra luminii

    Rugina-”nflorește”,

    Ca ”floare-a tristeții”,

    Și-a morții, firește.

  

  
    În umbra luminii,

    De ziduri se ”frânge”,

    Tristețea ”cântată”,

    În lacrimi de sânge.

  

  
    *

  


  În ”umbra” tăcerii

  
    -și-n groaza trăirii-

  

  
    În ”umbra tăcerii”,

    Și visele mor;

    Speranța e stârvul

    De ultim cocor.

    Iubirea de semeni

    E-ascunsă-n genuni;

    Nici Domnul, se pare,

    Nu speră-n minuni.

    Azi, mila-ancestrală-i

    Uitată de tot;

    Oglinda răsfrânge,

    Des, fiară cu bot.

    Rodeo cu mieii,

    E-o ”practică”-acum;

    Cu pintenii, lupii-i

    Îndeamnă la drum.

    Disprețul și sila-s

    ” Valori” promovate;

    Cuvintele-s șișuri

    În mâini prea-”curvate”.

    Respectul de sine-i

    De mult prohibit;

    Rușinea e pusă,

    În teasc, la zdrobit.

    De farul puterii,

    Mulți ochi sunt orbiți;

    Strigoii se lasă,

    De aur sorbiți.

    Vii codrii se-afundă,

    În munți ”prăbușiți”;

    Pe străzi, smogul ”arde”

    Plămâni ”coșcoviți”.

    În ”umbra” tăcerii,

    Plâng oameni, firesc;

    N-o fac de rușine...

    În ea, doar, trăiesc...

  

  
    *

  


  În umbra tăcerii

  
    -vai, tineri-

  

  
    În umbra tăcerii,

    Vii forme umane,

    Fac ”jocuri obscure”,

    ”Sub steaguri” dușmane.

  

  
    Români ca origini,

    Străini ca purtare,

    Își dau libertatea,

    Pe vechea ”schimbare”.

  

  
    Trăiți în ”mizerii”,

    Bătrânii oftează;

    Nepoții-n cor cântă,

    ”Doar banul-contează!”.

  

  
    Scutiți de necazuri

    Și ”truda-de-foame”,

    Își bat joc de muncă,

    ”Orbiți” doar de ”poame”.

  

  
    Ca drept, libertatea,

    O ”văd”, și-o pretind,

    Și mâna-a pomană,

    Spre alții întind.

  

  
    Crescuți cu ”de-a gata”,

    Vor doar să trăiască,

    O clipă, sau alta,

    Nevrând să gândească.

  

  
    La ei, viitorul,

    E azi, nu e mâine,

    Contează huzurul,

    Nu coaja de pâine.

  

  
    Prostiți de iluzii,

    ”Slăv ite”-n cuvânt,

    Distrug în ne-știre,

    Și ”vând” scump pământ.

  

  
    *

  


  Închis între cuvinte

  
    -cu hrana la zi-

  

  
    Scriu de viață și mă-”mbăt”,

    Cucu vinte ”goale”.

    Cucu cântă ca un prost,

    Părăsit, pe vale.

  

  
    ”Libertatea la cuvânt”...

    Vai ce bine ”sună”!

    Cucu veaua-mi face-un semn,

    Cu ochiul, nebună.

  

  
    O cam ”dau în bară” iar;

    Lațuri sunt la poartă.

    Gugu știucu-i răgușit;

    Mama ei de soartă.

  

  
    Mă încrâncenez și... tac;

    Intru între semeni.

    Coțo fana cârâie;

    Chiar că sunt un nimeni.

  

  
    Stau ca tontu-n târg de flori;

    Cu plăcere, însă;

    Mă fluieră-o gai ță;

    Tot ciufută-n transă.

  

  
    Falsă-i ”încântarea” vieții;

    Un biet rău și, punct, e pus.

    Rar mă bucur că mi-e bine;

    Par, cu ”pluta”, un pic, ”dus”.

  

  
    Nu am zis de ”păsă rele”?

    Vai, ce multe am în cap!

    Dacă le-auziți pe toate,

    Sigur sunt, c-o luați la ”trap”.

  

  
    Blândă, Ia pa îmi grăiește:

    -Ce-ai cu ei? Nu-s dobitoace!

    Par umani, și ei, ca tine,

    Chiar de sunt, hrăniți, în ”troace”...

  

  
    *

  


  Într-o altă lume

  
    Șirul zilelor se pierde;

    Nu mai știu ce au făcut.

    Datele sunt cifre moarte,

    Cu și fără de trecut.

  

  
    Ani, prea lungi, își spun cuvântul,

    Într-un orizont de fier,

    Și, în lumea-ntre betoane,

    Vagi speranțe, zac, și pier.

  

  
    Unii spun că au fost oameni;

    Greu să-i crezi doar pe cuvânt.

    Cei mai mulți o iau ca glumă;

    Praf în ochi, vorbe în vânt.

  

  
    Argumente au... ființe

    Par a fii, bipede chiar;

    Au și-o brumă de ”știi-ință:

    Știu să dea, la ”os”, și zar.

  

  
    Printre ei, unii ”cuvântă”;

    Vorbe-au învățat, mă jur.

    Prin înjurături, exprimă

    Tot ce-n ei, e blând și pur.

  

  
    Alte trăsături umane? Greu,

    Dar le tot născocesc:

    Mila, e de la ”cerșeală”,

    Și-o imploră ”pitoresc”.

  

  
    Dragostea-i de bani, firește,

    Și de tot ce-i de ”luat”;

    Cea de-apropiați, de semeni,

    O acceptă doar pe ”blat”.

  

  
    Cu Iubirea nu stau bine:

    ”Iubi”-a lor, e ”poamă” rea;

    Supărară e, ca proasta,

    Că, la alții, o vindea.

  

  
    Alte calități, umane,

    Se ”lipesc”, cam greu, de ”zei”.

    Căci așa se cred, ”în parte”,

    Fiecare dintre ei.

  

  
    Totuși, printre ei, există,

    Cam jenați de ”starea” lor,

    Și ”umani” în conștiință...

    Nu prea mult, căci, primii mor.

  


  Într-o țară-n care

  
    Într-o țară-n care,

    Timpul, la răcoare,

    Îți e de folos,

    Să rumegi un os,

    Chiar gândind puțin,

    La... deci mă abțin,

    Deci, cam cum ziceam,

    Într-un stat de neam

    Tras din străbuni buni,

    Urgisiți de ”răi”,

    Pe diverse ”căi”,

    Cu oameni cu har,

    Ce țipă prea rar,

    Și în gând doar cer,

    În rugi către Cer,

    Ce stau prost cu fapta,

    Dar bine cu șoapta,

    Și nu-i deranjează,

    Pe cei ce-i veghează,

    Ce-au gânduri precare,

    Stoarse, din născare,

    Dar spun vorbe-alese,

    Din ode culese,

    Sau se chinuiesc,

    Dat fiind că trăiesc,

    Și-n trup locuiesc,

    Ca normal firesc,

    Deci, lăsând cuvinte,

    Să zacă în minte,

    Toacă timpu-n frunze,

    Adunate-n pânze,

    De păianjeni mari,

    Agățați de pari,

    Foști brăduți înalți,

    Astăzi doar scurtați,

    La capăt, ca omul,

    Ce-”njos-ește” pomul,

    Și-l culcă pe glie,

    Cu el ca să-i fie,

    Scândură în cuie,

    La Cer să se suie...

  

  
    *

  


  Ispite i.a

  
    Într-o țară-”ncăpătoare”,

    Cu excese fel de fel,

    S-au ”trezit”, din nepăsare,

    Un Cocoș și un Cățel.

  

  
    Cocoș-Ilă

    Desfrânat, cu creasta-”ncinsă”,

    Se uita, febril, prin jur,

    Și, dând roată, cu privirea,

    Se ”dădea” masculul dur.

  

  
    Găinușe-gospodine,

    Cu ceva în cap, sau nu,

    Se împiedicau din cale,

    Exclamând, cu jind: ”Vai tu!...”

  

  
    Altele, nu prea cu jenă,

    Se apropiau, râzând,

    Cârâind verzi și uscate,

    Pofticioase și în gând.

  

  
    Câte una, năzuroasă,

    Când pleca, cum se-ntorcea,

    Nu că ar fi fost ne bună,

    Ci că ”spatele”-i plăcea.

  

  
    Ce a fost în curtea mare,

    Aș putea să povestesc,

    Dar nu țin ca, prin detalii,

    Potența să v-o jignesc.

  

  
    Cuțu-Lache

    Ofticat pe cel ”în pene”,

    Numai piele cu mici oase,

    Se uita, cu jind, ”probabil”,

    La Cățe-lelele ”atrase”.

  

  
    Prefăcându-se că-i pasă,

    De decență, o-”ntorcea”,

    Și-l certa pe ”ne-obositul”,

    Ce-un harem satisfăcea:

  

  
    -Ești nerușinat vecine!

    Prea le ”iei” pe toate-n drum!

    Dragostea ta-i ”pre-făcută”;

    Nu-i cu ”foc”, ci doar fum, scrum.

  

  
    Mulțumit de cele spuse,

    Chibzuind nechibzuit,

    Scoase-”agale”-o limba lungă...

    Ajutor... pentru... grăit.

  

  
    Seara s-a lăsat agale

    Pe ”ispitele” obosite.

    Cu morala nu stau bine;

    Nu le judec... nu-s ”plătite”.

  

  
    *

  


  Iubiri ”uscate”

  
    Veștejită-n timp, iubirea,

    Se usucă-n glastra urii;

    Sentimentele-și pierd ”viața”,

    Prinse-n colții-amari ai ”gurii”.

  

  
    Din iubiri, se nasc blesteme

    Cu final nefericit;

    Râsu-ajuns un scâncet, geme,

    Omul pare ”rătăcit”.

  

  
    Pasiunile de-o clipă,

    Sunt, cu anii, numărate;

    Speriate, țipă, țipă,

    Din suflete refulate.

  

  
    Răbufnirile de ură,

    Pradă negrelor trăiri,

    Îmbâcsesc ce-a fost lumină,

    Și candoare în iubiri.

  

  
    Vina, oare, cine-o poartă,

    Cei ce s-au iubit cinstit,

    Sau o viață ”tulburată”,

    De plăceri, sau de ”postit”?

  

  
    În iubirile ”uscate”,

    Din păcate, cresc copii,

    Ce ”sug” ura-ades, cu lapte,

    Și-ajung răi, fără a ști.

  

  
    *

  


  Joaca ”De-a cuvântul”

  
    -iubirea-

  

  
    Uimit de-a ”Jocului” turnură,

    Cu ochii, de-ndoială, ”îmbâcsiți”,

    Încerc să văd, de ce, umanii,

    ”Privesc”, Vecia, ”obosiți”.

  

  
    Nu rugile le fac tristețea amară,

    Să iasă-n evidență și mai rău,

    Ci gândurile ”bălmăjite”, care

    ”Încarcă”-n suflete, mult, ”hău”.

    Iubirea nu e joaca ”De-a cuvântul”,

    Și nici o ”zvârcoleală” de moment,

    Ci o ”trăire” neîntruchipată,

    Cu simplul dor de-”a fi”, ca argument.

    De e de sfânt, de e de mamă scumpă,

    De e de prunc, de soață, sau de-orice,

    Ea nu e subiect de ”jăcmăneală”,

    Și nici de resemnarea: ”Dar de ce?...”

    Născută-n freamătul simțirii calde,

    Ca sentiment, ades, nedefinit,

    Ea ține, ca speranță, provocarea

    ”Umanului”, de-a fi ”redefinit”.

    Nu cere mult, doar pură simplitate,

    Fără-ndoieli, și sinceră în tot,

    Căci lasă-n urmă-nchipuirea vagă,

    Că, dacă vrei, chiar poți avea, chiar tot.

    Jignită cu cuvinte-ntortochiate,

    În fraze de lugubre desfătări,

    Ea se retrage-n umbra îndoielii,

    Atinsă de profunde ”delăsări”.

  

  
    Prin suflete, Vecia mult dorită,

    Ce, oameni buni, așteaptă încă-n ea,

    Încearcă, cu-a credinței răsuflare,

    Sens pur, ”umanității”, să îi dea.

  

  
    *

  


  La pas, printre ”prieteni”

  
    ... în salcâmi paloarea crește;

    Florile- s pe drum de-”apus”;

    Las privirea să se-”ngroape”,

    Într-un verde pur, ca ”dus”.

    Sălciile, cam pletoase,

    Și cu cârlionți micuți,

    Par, și sunt chiar arătoase,

    Chiar de au, ani mulți, trecuți.

    Trestia suplă sfidează

    Apa-n margine de mal;

    Când o bate vântul plânge,

    Dar se ”zbenguie” c-un val.

    Lângă ea, fire de Bambus,

    Răsădite doar de-un an,

    Se înalță, chiar bățoase,

    Și se ”dau” mărețe-n van.

    Merișorul, ce-nflorește,

    Chiar cu Ghioceii-odată,

    Strălucește-n zorii zilei,

    Ca foc viu, și fără pată.

    Vistieria maiestoasă,

    Floarea verilor, în mov,

    S-a întins în lung de casă,

    Cu-n parfum demn de alcov.

    Liliecii, pruncii-și lasă,

    Lângă ei, cum mulți n-o fac;

    Chiar de nu sunt încă-n floare,

    Îi răsfăț, le spun că-mi plac.

    Cu mult drag, privesc cu stimă,

    Un Mesteacăn, chiar de-i pom;

    El, pe stânci, poate să crească

    Singuratic, ca și-un Om.

    (Ne mai leagă și simbolul

    Vârstei ”albe”, ca și mine,

    Și-amintirea vremii-n care,

    Hoinăream pe văi alpine.)

    Laud sincer apoi Mărul,

    Ce-mi oferă-un fruct zemos,

    Iar în Mantia-i albă-roză,

    E splendid, nu doar frumos.

    Părul, cu aroma-i dulce,

    Mi se plânge că-i tot mic;

    Îi explic că e ”de rasă”,

    Asta însemnând ”pitic”.

    Prunul se înalță-n voie,

    Mândru c-are rod bogat;

    Îi spun două vorbe tandru;

    Freamătă-n alcool ”drogat”.

    Piersicul suspină-n frunza

    Mult rărită de destin;

    Vara se ”ia-n piept” cu gâze,

    Ce găsesc în el festin.

    În Cireș, crengi îndoite,

    Amintesc că-a fost și plin;

    Zilele, în rod trăite,

    Pentru el, au fost și chin.

    Mic, Gutuiul își înalță,

    Verzi lăstari, pe gânduri dus;

    Celorlalți le poartă pică,

    Că-l privesc, normal, ”de sus”.

    Vișinii lăieți, cu plete,

    Și ”gătiți”, cu ”flori-cirezi”,

    Sunt cam triști, că le-a spus Vremea:

    ”Vine gerul, iar le pierzi!”

    Un Alun, ce ”învoiala”,

    Cu un brad, a respectat,

    Se înalță împreună,

    Fermi, și drepți, și cumpătați.

    Zmeura, turtită-n toamnă,

    De mici pași nerăbdători,

    Chiar mă roagă, de se poate,

    Să fim pașnici, iertători.

    Doi Agriși, chiar cu aricii

    Îi întrec în țepii deși;

    Își exprimă clar voința,

    De-a rămâne neculeși.

    Duzii, c-umbreluțe-n cârcă,

    Crengile își răsucesc;

    Cu-agude mov, spre vară,

    Pofticioșii răsplătesc.

    Mai de-o parte, mândru, Nucul,

    Încă pare indispus;

    Doar cu beldia cea lungă,

    I-am ajuns la nas, pe sus.

    (Mă retrag fără cuvinte;

    Ce să zic, l-am cam ”bătut”;

    Ne vom împăca în vară,

    Că-i car apă, de ”băut”).

    Vreau nu vreau, inima-mi cere,

    Să admir Migdalul iar;

    Dintre bunii mei ”prieteni”,

    Primul, flori, mi-oferă-n dar.

    Teiul ce va fi ”de aur”,

    Nu acum, mai înspre Mai,

    Îmi urează sănătate,

    Și răbdare, pân-la ceai.

    Lângă el, tânjind la Soare,

    Crește Socul după plac;

    ”Fluieram” cu el odată,

    Dar, acum, socată-l fac.

    Am lăsat la urmă Brazii,

    Căci sunt ”adorații” mei;

    Iarna, ei, ”lumina verde”,

    Mi-o trimit, ca ”Dumnezei”.

    Iar acum, ozonul, candizi,

    Mi-l oferă gratuit,

    Ca să nu spun și de umbră,

    Căci ”mă dau” mai obosit...

  

  
    *

  


  Lasă Doamne Fericirea

  
    Omul sincer, ce se roagă, și-l ”atingi” cu voia Ta,

    Sigur, te-ar slăvi pe viață, dacă, ”bucurii”, i-ai da.

  

  
    Lasă-i ”vie” Libertatea,

    Ca pe-un ”bun” de folosit,

    Căci, de n-ar trudi ”pe hrană”,

    Ar avea timp de ”trăit”.

  

  
    Când muncește toată ziua,

    Frumusețea-i doar ”ceva”,

    Ce există, ”negustată”,

    Primprejur, pe undeva.

  

  
    Lasă Doamne, Fericirea,

    Să-l ”găsească” pe Pământ!

    Fă cu omul, încă-odată,

    De vrei Tu, alt ”jurământ”!

  

  
    Fă-i, din Viață, o Vecie,

    Scurtă, cum ai stabilit!

    Va simți, așa, ce pierde,

    De va fii ”nestăvilit”.

  

  
    Când e timpul, ia cu Tine,

    Ce e bun și ce nu-i rău!

    Omul nu-i perfect, știi bine,

    Chiar de e ”alesul” Tău.

  

  
    Iartă-i unele păcate,

    Ce, cu fapta, le-a comis!

    Dă-i ”greșeala” la o parte,

    De-i ai sufletul ”promis”!

  

  
    Limita n-o știu, Tu, însă,

    Poți să o extinzi un pic!

    Nu renunți, la grâu, grămadă,

    De, neghină, are-n spic.

  

  
    Pentru ei, nu pentru mine,

    Ce Te rog, sincer doresc;

    De-Ți rămâne-o ”vorbă bună”,

    Nu mă supăr, s-o ”primesc”.

    *

  


  Lei-la

  
    -briza, valul și eu-

  

  
    -Lei-la!... chemă Vântul,

    Briza ce zburda,

    Zgândărind cu poftă,

    Lacul ce-o ”trăda”.

  

  
    -Lasă valu-n pace,

    Lângă mama lui!

    Nu ai nici o șansă,

    La Cer să îl sui!

  

  
    -Ba îl iau cu mine!

    Vezi, și lui îi place.

    Mă stropește, uite!

    El nu îmi dă pace.

  

  
    -Bine, dar nu-l smulge

    De la frații lui!

    El e-un ”pui de apă”;

    Înapoi să-l pui!

  

  
    -E pufos și moale

    Și plutește lin;

    Îl alint cu grijă,

    Cât pot eu de fin.

  

  
    -Da, dar nu îl duce

    Spre ”colțosul” mal!

    Și nisipul poate

    Să ”spargă” un val.

  

  
    -Tată, ce se-ntâmplă?

    Să mă-ntorc nu pot.

    Uscatul m-atrage,

    Cu Văluț cu tot.

  

  
    -Vai, e legea firii...

    Totul e decis.

    Tu, fiind mai rece,

    Ai un drum prezis.

  

  
    -Dar sunt nou-născută...

    Nu știu ce să fac.

    Apa mie-mi place;

    Vreau să stau pe lac!

  

  
    -Asta, nu se poate,

    Scumpa mea, acum;

    Mâine dimineață,

    Te întorci, oricum.

  

  
    -Dar eu vreau, ca tine,

    Liberă să fiu,

    Să stau, după voie,

    Și pe lacul viu.

  

  
    -Tu ești Briză mică,

    Fragedă ca freamăt;

    De Zi ești ”legată”...

    Ca răspuns, un geamăt.

  

  
    Pe Uscat, se pierde,

    Briza pe-nserat;

    Văluțul se ”stinge”,

    De mal, răsfirat”.

    În zadar o strigă;

    Ea zburdă prin flori.

    Cu ele se joacă,

    Noaptea, până-n zori.

  

  
    Prin grădină, Lei-la,

    Face tot ce vrea;

    Când o prind în brațe,

    O simt... și nu prea.

    Îmi scăpă haina;

    Mă mângâie blând.

    Rămân doar cu șoapta,

    Numelui, în gând.

  

  
    *

  


  Liniștit, Cerul

  
    -în Natura ”iubitoare”-

  

  
    Liniștit, Cerul și-așterne

    Umbrele de nori pe lac;

    Unde fine-ncolonate,

    Vântului, îi fac pe plac.

  

  
    În neliniștite vremuri,

    Pacea pare o minune;

    Doar broscuțele umane,

    ”Oacăie”, ceva a spune.

  

  
    Briza-n tandră adiere,

    Se prelinge printre flori;

    Freamătul de încântare,

    Tuturor le dă fiori.

  

  
    Jucăușă, ca o pruncă,

    Ce, orișicui, îi râde-n nas,

    Mângâie și sălcii ”plânse”,

    La apus, în tainic ceas.

  

  
    Rătăcit, un val, cu jenă,

    Se ”împinge-”n malul ros;

    E respins doar într-o doară,

    Și revine-ntors pe dos.

  

  
    Susurul de încântare,

    Nu-l aude ”scumpi” umani;

    În Natura iubitoare,

    Pace e și-ntre dușmani.

  

  
    *

  


  Lupul singuratic

  
    -strigătul pădurii-

  

  
    Cu laba-nsângerată,

    de dinții reci de fier,

    cu voia lui scurtată,

    de dinții dați de Cer,

    rănit și ca ”ființă”,

    de cei ce l-au uitat,

    un lup, mai singuratic,

    decât un brad uscat,

    se-oprește la izvorul

    ce tremură pe piatră,

    când se aruncă-n ”viață”,

    plecând, pe veci, de ”vatră”,

    și, ”orb”, prin legea firii,

    coboară... și coboară,

    căci, să se-ntoarcă singur,

    nu poate... și-o să-l doară;

    cu grija oferită,

    de dragi, doar celor dragi,

    atinge-o rană ”crudă”,

    și-n undă, cad mici ”fragi”.

  

  
    Sub stânca-nsingurată,

    însingurat la fel,

    un lup își urlă jalea,

    când foamea ”urlă”-n el.

    E ”desemnat” să moară,

    de fier crud ”însemnat”;

    Pădurea îl acceptă,

    ca ”fiu”, chiar de-i ”damnat”.

    Ca ”mamă”, îi dăm șansa,

    de a trăi, și lui:

    se ”stinge”-o căprioară,

    ”lovită” de alt ”cui”.

  

  
    -Ce ”fier” barbar cutează,

    ”copiii” mei să-mi ia?

    Ce ”fiară” ”cere” Viață,

    dar, fără alta-a da?...

  

  
    *

  


  Mi s-a pus

  
    -”ea”, arma-

  

  
    -”Ea” m-a pus la încercare,

    Ferm convinsă, de-acceptare,

    Cu o ”rugăminte” simplă,

    Căci statea, la mine-n tâmplă.

    Ce dorea? Nimica toată,

    Să-mi las țărișoara ”baltă”,

    Și să fac ce ”ai ei” vor,

    Cât am chef ca să nu mor.

    Deci, cu mintea încă-n mine,

    Cugetam că, nu-i de bine,

    Mai ales, c-acuma, ”ea”,

    Ținea-n ”gură”, viața mea.

    M-a grăbit să mă gândesc,

    Și, de vreau să mai trăiesc,

    Să răspund cum-se-cuvine,

    Că ”Timp” n-are pentru mine.

    Sec mi-a ”indicat” o treabă,

    Ca s-o fac, cât mai degrabă,

    Că-i utilă pentru ”ei”,

    ”Puii” lor de dumnezei.

    Mi-a mai dat și ”libertatea”,

    Să visez, că-mi voi lua ”partea”,

    Cert plătită, chiar ”frățește”,

    Chiar de ei... Doamne ferește!

    Nu prea mă ”trăgea” s-o fac,

    Dar m-a ”deșteptat” un ”țac”,

    Și o presiune mică,

    Chiar în ceafă, pentru ”frică”.

    Deci, ”convins” cu ”fiermitate”,

    De cea ce-mi stătea ”în spate”,

    Nu am acceptat să mor,

    Și-am zis ”da”, pre limba lor.

    Am făcut... ce am putut;

    Și-am votat... cum au cerut;

    Și-am țipat... în gura mare:

    ”Avem țară... de vânzare!”.

    ...

    -Asta-a fost, s-a ”plâns” vecinul,

    ce și-a ”înrolat” destinul,

    pentru-al nostru viitor,

    neștiut și-aleator,

    cu fața spre ”rusărit”,

    și, din granițe, ”sărit”(?)...

  


  Minți ”pătate”

  
    -”mucegaiul”-

  

  
    Printre clipele străbune,

    Cu un iz de răutate,

    Se strecoară mucegaiul,

    Pro-”slăv”it, de minți ”pătate”.

  

  
    Ca o cergă de cuvinte,

    Străveziu ca o minciună,

    Se întinde peste gânduri,

    Cert plătit, nu cu diurnă.

  

  
    E venit de ”dinafară”,

    Trădători de neam să ”cate”,

    Și, să iasă-n față-ncearcă,

    ”Lovind” numai pe la spate.

  

  
    Hrana lui e Libertatea,

    Celor ce-o hulesc, de-o au,

    Și-n huzurul ei, cu pietre,

    În crucea Dreptății dau.

  

  
    Nu refuză nici pomana

    Demnității, de-i de ros,

    Ce ajunge, sluj să facă,

    Ahtiată dup-un os.

  

  
    De Lumină se ferește,

    ”Mocirlit” de rea-credință,

    Și-n a inculturii noapte,

    Varsă spori, că-i cu ”put”-ință.

  

  
    Liniștea îl înfioară;

    Urletele-i sunt pe plac.

    Vrea să ”bată” ceasu-ntr-una:

    Tica-toc și tica-”țac”.

  

  
    În nedemnă părăsire,

    A ”căldurii” neamului,

    Oameni ”slabi”, își lasă vatra,

    Pentru ”mucegaiul” lui.

  


  Neântinata

  
    -blestemul-

  

  
    Șopotul se pierde-n larma

    Unui stol de păsărele;

    Pașnic se răsfiră turma

    Sub un Cer pierdut în stele.

    Valuri mici, rătăcitoare,

    Se scufundă și-apoi sar,

    Oferind cu-nfrigurare

    Un sărut; trestii tresar.

    Foșnetul de mulțumire,

    Sau plăcere-n joacă prinsă,

    Sugerează fericire,

    Sinceră și neascunsă.

    Stropii străvezii, lungi frunze,

    Gâdilă și le răsfață;

    Strălucind de încântare,

    Se aruncă iar în viață.

    Lacul, mamă resemnată,

    Îi acceptă-așa cum sunt;

    Știe că-s atrași de verde;

    Mulți dispar, scurși în pământ.

    Consolat, e doar de viața

    Ce renaște-n cei uscați;

    Trist e că n-are vre-o știre,

    De la cei, prin dig, plecați.

    Mă retrag, tăcut, în mine;

    Gândul sugerează trudă.

    Ce perversă-i Veșnicia...

    Mă refer la ”Moartea crudă”.

    Minunată e Natura,

    Pură, când e ne-ntinată;

    Când s-a ”pricopsit” cu omul,

    N-a crezut că-i blestemată.

  

  
    *

  


  Noi, ”făcăturile” i.a

  
    Pe imașul lung... în acte,

    Dar scurtat de arături,

    ”Copitate” și-”aripate”,

    Deplângeau mici ”făcături”:

  

  
    -Ai văzut, sor-o, sărmanul?

    A-ncercat să facă ”Muuuu!”

    Vai, ce jalnic era tonul...

    ”Muuu-măie” ceva și tu!

  

  
    -Ce să zic, măi Gura-liv-o?

    Nu am înțeles nimic.

    Încerca ceva să spună;

    Nu vreau mintea să îmi stric.

  

  
    -Ai dreptate, Lungă-n Pofte!

    Ce guri mici au, ai văzut?

    Și-apoi dinții... făcătură;

    Chiar mă mir că n-au căzut.

  

  
    -D-apoi buzele ”firave”...

    Par o glumă, un moft, zău.

    Ce să-apuce, ei, cu ele?

    Și, când râd, e și mai rău.

  

  
    -Aripi n-au... O ”Băgăreață”

    Gâgâi ceva, sfios.

    Iar de cioc, nici pomeneală;

    Și-au un cap... ce mai, haios.

  

  
    -Chiar așa, sunt de tot râsul;

    De picioare ce să spui?

    N-au copite și nici gheare;

    Și nu pasc, umblă hai-hui.

  

  
    -Iar din labele din față...

    Se-auzi un măcăit,

    Dau, ca proști, ca să zboare,

    Din zori până-n asfințit.

  

  
    -Rezultatul? Târâială...

    Se băgă, în vorbă-un Bou.

    Nici măcar în patru labe

    Nu umblă, ca Micul Nou.

  

  
    -El îmi place, e de-al nostru...

    Grohăi-un Godac ”rotat”.

    Balta-i place și-n nămoluri,

    Zici că-i fim iu, cel pătat.

  

  
    -Iar femela... uger n-are;

    Și, ce țâțe... chiar de râs.

    Plânge pruncul lor de foame;

    Îi dă lapte prin ”fâs-fâs”.

  

  
    -Dar de blană, ce spui Vito?

    Behăi-un Berbec lățos.

    Lână are cât o broască,

    Nu ca mine... vezi, mițos.

  

  
    -De bărbat, ce să mai zici,

    ”Sare” Taurul bățos.

    ”Fleșcăit” e-n tot ce face...

    Carne moale, puțin os.

  

  
    -Vai cumetre... Prea-Lăptoasa,

    Se hlizi, la el, discret.

    Poate-l pune ca pe rufe,

    Și îi dă puțin apret.

    ...

  

  
    În loc de morală

  

  
    Și așa, până spre seară,

    Pe ”uman” nu l-au ”iertat”;

    Că le mulge, sau le-nchide,

    Se pare, doar, c-au uitat.

  


  O Idee

  
    -îndoiala-

  

  
    Rătăcind printre cuvinte,

    Căutând ceva mai ”dens”,

    M-am tot chinuit, Ideii,

    Să îi ”dau” ceva, cu ”sens”.

  

  
    Nu știu cum, dar cârcotașă,

    Se-”nvârtea” și-o ”întorcea”,

    Acuzând umana stirpe,

    Pentru ce, sau nu, făcea.

  

  
    I-am dat voie să se-exprime,

    Nelipsind-o de-al ei drept,

    Chiar de urmărea, ”ne-toata”,

    Să mă ”tragă”, iute-n piept.

  

  
    Nu-i plăceau oameni-n ”scaun”,

    ”Bălăciți”, deci ”murdăriți”,

    Și trata cu ”sictireală”,

    Trepădușii ”călăriți”.

  

  
    I-acuza de ”ciolăneală”

    Și de -n roz, ”vopsite” ciori,

    Îmbuibând cu ”minciunele”,

    Flămânzii-mbuibați cu-orori.

  

  
    ”Guralivă”, multe-alte,

    Le ”băga”, pe gât, de zor,

    Căci aveau și gura mare,

    Și lătrau, ”mușcând”, din for.

  

  
    Neconvinsă că nu-i bine,

    Cuie-n talpă să îmi bată,

    Se lua și de ”put-ernici”,

    Cum că-și fac, plăcerea, ”lată”.

  

  
    Fără jenă, ”ne-simțita”,

    Ne-ascultătoare, zău,

    Acuza, cu-mde-mânare,

    Orice șef, ”ne-bun”, deci rău.

  

  
    Supărat, căci doar văd bine,

    Câte-n țară-s fără rost,

    N-am ”tratat-o” cu blândețe,

    Ci cât am putut de ”prost”.

  

  
    M-a lăsat năroada-n pace...

    Îndoiala s-a iscat:

    Dacă chiar are dreptate

    Și umanul s-a ”stricat”?...

  

  
    *

  


  Oameni... pe... ”drumuri”

  
    -”Ocolite” toată viața... trăind cu deziluzia faptei neîmplinite;

    Cu deziluzia faptei neîmplinite, trăiește,

    Căci a ocolit, într-una, calea directă, firește.

  

  
    -Tineri curajoși, pășind cu încrederea nesăbuinței... neștiind unde duc, sau dacă duc undeva;

    Cu-a nesăbuinței ”vrere”, ce ”încrederea” o ”vinde”,

    Tinerii pășesc pe ”drumuri”, fără-a știi, de ”duc”, sau ”unde”.

  

  
    -Sfârșite înainte de capăt, ca urmare a ”oboselii” minții, care nu le mai ”vede” rostul;

  

  
    -Atrași spre ”Necunoscut” de șansa lui, incertă, de mai bine;

  

  
    -”Văzute” ca posibilități, dar evitate, copleșiți de teama de eșec;

    Copleșiți mereu de teama, că eșecuri ”stau” în cale,

    Evită, cu-ncrâncenare, posibilități” reale.

  

  
    -Rătăcind pe ele, încolo și încoace, fără rost și fără țel;

  

  
    -”Bătute” greșit, umplând, cu eșecuri, ”șanțurile” trăirii;

  

  
    -Căutând hrana spirituală și ”odihna” sufletului;

  

  
    -”Căi ispășitoare”, de a motiva fapte rele, sau neîmpliniri;

  

  
    -Alese nesăbuit, ca să ajungă ”cineva”, cu riscul de a ajunge doar ”ceva”;

  

  
    -Căi de ”refugiu”, ca justificare, la: ”Atâta pot!”;

    Pentru-”Atâta pot!”, adesea, caută cu-nfrigurare,

    Ca ”refugiu”, pentru lene, căi noi de justificare.

  

  
    Sugestii, nu sfaturi

  

  
    -Stabilește întâi ”calea” pe care vrei să mergi și, doar apoi, ce ”drum” alegi!

  

  
    -Nu rămâne ”în drum”, căci ”resturile” rămase pe el ajung în șanțuri!

  

  
    -Poți urma orice drum, dar evită-l pe cel ”bătut” de interese!

  

  
    -Alege drumul de pe care te poți abate voit, nu nevoit!

  

  
    -”Asculta” și sfaturi bune, urmează-le, dar doar pe drumul tău!

  

  
    -Sfatul este o ”cale intelectuală” de a ”umple” o discuție; ce rămâne e: ”Se dă și el mare...”...

  

  
    *

  


  Om versus pom

  
    Mă-ntrebam, ce pot alege,

    Să ”compar”, corect, c-un om,

    Și-am ales, din întâmplare,

    Rima simplă, deci, un pom.

    Cu-o ardoare reținută,

    De bun-simț, sper, cel puțin,

    Mi-am ”tăiat”, de sub picioare,

    ”Craca”, căci nu prea m-abțin.

  

  
    Deci,

    Pomul nu, dar, parcă, omul,

    Tinde, clar, spre ”animal”,

    Căci se poartă-așa adesea,

    Chiar de-i zici ”uman”, formal.

    Ca ”insectă”? Cam pe-acolo:

    ”Bâzâie” când se ”pornește”,

    Și te-”înțeapă”, și te ”suge”,

    De vlagă, când te muncește.

    Ca ”origini”, sunt asemeni:

    Au, în glie, ”rădăcini”.

    De ”trecutu”-i ”putrezește”,

    Găsește, la alți, ”pricini”.

    Omul are cap, desigur,

    Dar și pomul are ”creștet”,

    Iar, ca ”trunchi” sunt de-o potrivă:

    Se usucă ce e veșted.

    Minte are, da-i o mare

    De cuvinte fără rost.

    Pomul, doar cu flori și roade,

    Nu poate ”cădea” de prost.

    Se aseamănă-n ”tărie”:

    El, de ”cap” și el, de ”soi”;

    Și la ”conținut”, desigur:

    Ambii sunt, adesea ”goi”.

    Ca ”utilitate”, omul

    E ”pe pofte”, doar când vrea;

    Pomul, chiar și după moarte,

    Ne-”ncălzește” viața grea.

    Iar ca ”roade”, omul, ”mare”,

    Deseori, e ”plin”... ”de sine”.

    Pomul chiar de-are puține,

    Tot servește pe oricine.

    Cu alunul, cred că omul,

    Se aseamănă mai bine:

    ”Sec” e des în rezultate

    Și, la ”îndoială”-i ”ține”.

    Mai se-aseamănă ca umbră,

    Și că au un ”loc sub soare”;

    Ambii-o fac pământului,

    Dar, sub pom, e mai răcoare.

    La ceva, omul câștigă:

    Permanent e ”schimbător”;

    Pomul, însă, anotimpuri,

    Tot așteaptă, răbdător.

    Cum ”tăcerea e de aur”,

    Omul n-are nici o șansă;

    Gura-n laudă-i tot ”merge”,

    Ca o moară, parcă-n transă.

    Sentimente?... Ce dilemă;

    Omu-l depășește clar,

    Dar, de faci un ”echilibru”,

    Vezi că pomul are-un ”dar”:

    E ”neutru”, orice-ai face,

    Chiar să-l scoți din rădăcini;

    Omul, ”scos din pepeni”, însă,

    Se răzbună pe vecini.

    Deci, le trecem cu vederea;

    Nu-s ceva ”de soi” mereu.

    Asta e, cu ”judecata”;

    Pe la noi, ce-i greu... e greuuu...

    La vigoare, treacă-meargă:

    ”Soiul” bun și soiul rău.

    Hai s-o ”dăm” pe-egalitate:

    Eu cu pomul, tu, cu-al tău.

  

  
    *

  


  Orizonturi

  
    Trist

    Orizontul se-nconvoaie,

    Parcă Cerul îl înmoaie,

    Ca o șoaptă-ndoliată,

    În tristețe îmbibată,

    Rătăcit și obosit,

    De nori sumbrii înjosit,

    Cu un dor, ca-n zarea largă,

    Alți umani să nu mai vadă,

    Și nici urmă de convoi,

    Nici în șir, nici câte doi,

    Ce slujesc, sau duc un car,

    Cu pas dens, sau tot mai rar,

    În viu glas, sau imn ”icnit”,

    Numai bine de bocit,

  

  
    Cu el și ele

    Orizontu-i abătut,

    Parcă-n cap, de Cer, bătut,

    Ca o umbră de-ndoială,

    Ce bagă bărbatu-n boală,

    Că iubita e ce e,

    Și nu știe chiar de ce,

    Că e foarte-așa-și-așa,

    Ca să nu zic mai ceva,

    Și o crede doar crezând,

    Că o ”ține” doar un gând,

    Care trece iute-n pripă,

    Cum s-ar zice, într-o clipă,

    Și rămâne ea cu el,

    Iubit sincer și fidel,

    Pân-o alta, mai plăcută,

    Ce-i pentru iubit făcută,

    Îi ia mințile cu ea,

    Fără ca ceva să-i dea,

    Și îl lasă, ceas de ceas,

    Să mai facă câte-un pas,

    Înainte și-napoi,

    Că așa-s bărbații... b,g,m,n,r,s,v,y...oi.

  

  
    *

  


  ”Orlatori” pentru Aleși i.a

  
    Într-o lume-organizată,

    Condusă și motivată,

    De partide erbivore,

    S-”orlatau” Aleși, cu ”stare”.

    Argumente, ”fiteșcine”,

    Plin de, cum se zice, ”bine”,

    Aducea, cu-nverșunare,

    ”Re-negând” pe orișicare.

    ”Eu”, se auzea cuvântul,

    Ce-l purta, spre zare vântul,

    Ca pe-un moto general,

    În ocolul, zis coral”.

    Vitele ”îngrămădite”,

    În sens larg, firesc, de minte,

    ”Muu-getau” cu socoteală,

    Departe de-orice scofală.

    Soții lor, ”încornorații”,

    Mândrii, ca mai toți bărbații,

    ”Vegetau” pe coada lungă,

    Socotind, cât vor în pungă.

    Lângă ei, un rău vecin,

    Cu purtări ca de asin,

    ”Ichhh”-ăia-n germană ”eu”,

    De zicea-i că-i Dumnezeu.

    Se baza, cert, pe ceva;

    Spionase pe-undeva,

    Căci avea urechi ”mărețe”,

    Demne de ”alese-fețe”.

    Cu dis-preț, o iapă sură,

    ”Bună”-n spate, ca și-n gură,

    Necheza-n sictir acut,

    Lâng-un armăsar ”trecut”.

    Blondă, ar fi vrut, nebuna,

    Să se poarte precum Luna,

    Schimbătoare, ”o-le-le”,

    Că-i plăceau și ”fazele”.

    Pline-n somn, de sentimente,

    Și de lână-n ”suplimente”,

    ”Beee-duine” răbdătoare,

    Cam prostuțe și la soare,

    Oile, ”înghesuite”,

    Doar cu-n neuron în minte,

    Moțăiau înduioșate,

    ”Supte”, de vecini... de lapte.

    Un berbec, tărcat, la fapte,

    Dar fudul de tot, ce poate,

    Se ”îmbățoșa”, slugarnic,

    Lâng-un taur, mai amarnic.

    I-oferise ”prospătură;

    Caci avea, în alb, ”Procură!”,

    Să-i aducă tot ce vrea,

    Chiar și blana de pe-o ”meea”.

    Concurentul lui, un țap,

    Tare, și nu prea, la cap,

    ”Bătea” tare... din copită,

    La putere... rea ispită.

    Căci aveau, ca argumente,

    ”Cioculeți”, ce-au fost în ”frunte”,

    Șefi de staule... sau stat...

    N-au știut-o nicio dat.

    O căpriță, ”benevolă”,

    Cățărată pe-o consolă,

    Oferea la toți, cam goală,

    Pentru voturi, urna-oală.

    Cu ochi blânzi, de ignoranță,

    Îmbrăcată ca o ”zdreanță”,

    Chicotea, că dă mai multe,

    Celor ce vor s-o ”asculte”.

    Alta rumega agale,

    Suflecată pân-la poale,

    Conținutul unei pungi,

    Colorată cu vagi dungi.

    Rând pe rând, și la ”grămadă”,

    ”Urlătorii”-au dat dovadă,

    De încrâncenare crasă,

    Căci aveau diurna ”grasă”.

    Au vorbit mai mult ce-au spus,

    Căci aveau butonul pus,

    Să repete-n șir slogane

    Și, minciuni de vis, să ”toarne”.

    În final, ”adunătura”,

    Ce și-a ”re citat” cultura,

    A ”luat-o”-n pas, agale,

    Cu urme, la bot, de bale.

  

  
    Vreți morală?

    Na-ți-o bună!

    Nu-i de-ajuns?

    S-urlăm la Lună!

  


  Pași pe ”urma” Timpului i.a

  
    -simțăminte-

  

  
    Liniștea sfidează totul,

    Ca-ntr-un Timp abandonat;

    Palidă, se lasă seara,

    Peste câmpul ”resemnat”.

    Satul se arată-n vale,

    ”Pripășit” pe-un mal de lac;

    Dup-o zi, de post vremelnic,

    Urlă câinii, lung... și tac.

    Casele expun ”rugina”,

    Țiglei, tablei și ”trăirii”;

    Sentimentele confuze,

    Sunt în pragul rătăcirii.

    Ulițe, cu piatra-”nchisă”

    În noroiul abundent,

    Maluri arămii arată,

    Cu lutul ca pretendent.

    Garduri răstignite-n parii

    Ce lipsesc din loc în loc,

    Șipci rărite, astă iarnă,

    Când” ardea” gerul, cu ”foc”.

    Un birt mic, la colț de stradă,

    ”Geme”, supra-populat;

    Mulți săteni, beției ”pradă”,

    La pahare s-au ”cuplat”.

    Trec prin fața lor, și unii,

    Pentr-un scurt salut, au stat.

    Nu-i așteaptă-acasă cina;

    Viața-i altfel... ca la sat.

    Liniștea, spre miezul nopții,

    Va intra în ”dreptul” ei;

    Pe mai multe ”căi”, nu Cale,

    Soții trec...cu ”dumnezei”.

    Eu cobor, cinci câini mă latră;

    Fluier, ca să-i liniștesc.

    Ei au ”străjuit” o vatră...

    Parcă ieri... îmi amintesc.

    Poarta scârțâie prudentă;

    Cred că nu mă recunoaște.

    Poate mâine, cu-n patent...

    Singură a fost, de Paște.

    Curtea-n ”ierburi” e ”bogată”;

    Buruienile-s de ”soi”.

    Cățelandrii, pe sub plasă,

    ”Tabără”, scâncind, vioi.

    Îi alint, ca altădată,

    Dar, la rând, nu stau, firesc;

    Când le spun, însă, pe nume,

    Parcă-n lacrimi mă privesc.

    Mă ridic, privind la lacul

    Mult visat și adorat.

    Vreau să spun ceva, dar tracul,

    Vocea, mi-a cam ”sugrumat”.

    Întind mâna-a ”mângâiere”:

    Apa, stuful, pomii verzi;

    Îmi răspund, în freamăt tainic:

    ”În Natură, poți să crezi”.

    Florile-mi zâmbesc, ”pierdute”;

    Dor ne-a fost... cred, reciproc.

    Multe nu mai sunt... din vina

    Îngrijirii... ”la noroc”.

    Leagănul mă răsplătește

    Cu un scârțâit ”sfios”;

    Nu a ”ruginit” ca mine,

    Și se ”poartă” chiar ”duios”.

    Mă ridic, să-alint și bradul

    Argintiu, ca Luna-n lac;

    L-am ”cântat” ades, ca bardul

    Pe iubitele ce-i plac.

    Pasu-mi ”mătură” terasa;

    Amintiri, iar mă ”zdrobesc”.

    Cât de plină era masa...

    Am prieteni... mai trăiesc.

    Cu-n oftat, pătrund în casă;

    Haos și pustiu... nu plâng.

    Mai am timp, în noua viață,

    Pe cei dragi, la piept, să-i strâng.

    (16.06.2016)

    *

  


  Pe poteca vieții-vis

  
    Prin necunoscutul tainic,

    Visele, cărare-și fac;

    Sentimente te îmbată,

    Clipele zâmbesc, și tac.

  

  
    Răsfirate-n timp, de soartă,

    Străvezii poteci se-ncurcă,

    Pentru câte-o scurtătură,

    Ce coboară și când urcă.

  

  
    Săturat de-o viață oablă,

    Scursă pe făgașe scrise,

    Pui piciorul pe cărarea

    Iluzorie, cu vise.

  

  
    Săturat de rugi la poartă

    Ca să ieși să pupi lumină,

    Rupi realitatea-n două,

    Și scurmi iar, copil, în tină.

  

  
    Infinitul te îmbată,

    Cu-a ta sete de-al străbate,

    Și-apuci drept, cu-nverșunare,

    Liniile-n timp curbate.

  

  
    Legile provin din fire,

    Ca-ntr-o lume nefirească;

    În normalitatea crasă,

    Lași nimicul să rodească.

  

  
    Nimeni nu te mai ucide,

    Pentru pofte, pentru bunuri;

    Fulgeră lumini în noapte,

    Fără tunete de tunuri.

  

  
    Moartea-și pierde-nsemnătatea,

    Diluată-n transformare;

    Viața tot renaște-ntr-una,

    Nu ca simplă întâmplare.

  

  
    *

  


  Pe tărâmul suferinței

  
    -”cotit urile” vieții-

  

  
    Pe tărâmul suferinței,

    Nu la noi, desigur,

    Prins în mreaja neputinței,

    Alt bătrân se zbate singur.

  

  
    Cu trăirea nu-i de joacă,

    Nici ca trup și nici ca minte;

    Chinului nu-i spui să ”tacă”,

    Și, cam tot ce n-ai, se simte.

    Când speranța-i amintire,

    Despre visul ”îngropat”,

    Viața-i tristă rea-vestire,

    Când ”odihna”-i doar ”la pat”.

    Ochii larg deschiși, în față

    Văd doar ”negrul” colcăind,

    Și aude cucuveaua,

    Dar și ceasul ...-tac-bătând.

    Simte clipele uzate,

    Ce s-au ”stins”, la pas cu el,

    Sub privirile blazate,

    Alor Lui, dar de-alt-fel.

    Sunt mici ”guvernanți cu ziua”,

    Prelungită-n ani, tacit,

    Prea imuni la lumânare,

    Și prohodul-imn bocit.

    ”Seamănă” țara cu tinerii,

    Uitând vârstnicii ades,

    Și o fac, bine, pe ”porcii”,

    Când e vremea de ”cules”.

  

  
    Peste lanul țării, ”corbii”

    Iar ”plutesc”, ”plătiți” din greu,

    Croncănind, spre ”slava” vieții,

    Ce-o ”cotește”-n noi, mereu..

  

  
    *

  


  Pe urma de Timp

  
    -cuib de cuci-

  

  
    Pe urma de Timp,

    Aleargă o viață,

    Cu trupul ascet

    Și trasă la față.

  

  
    Năluca-nvierii

    Celule străbate,

    Uitata durere,

    În suflet răzbate.

  

  
    Revolta se zbate

    Din minți ca să iasă,

    Și-un scâncet se-aude:

    -Și eu, vreau acasă!...

  

  
    În ochiu-nroșit,

    Rugina din sânge,

    Se-aprinde ca flamă,

    Ce arde, când plânge.

  

  
    Privirea se-anină

    De gratii în cruci;

    În cușcă-i și Cerul,

    În cuibul de cuci.

  

  
    *

  


  Pic de Soare și Zori de Zi

  
    -începutul și sfârșitul tristei ironii-

  

  
    În vremurile ce-or să vină,

    Se povestește că va fi,

    O lume-n toate cele plină,

    Și o fecioară, Zori de zi.

  

  
    Cu ochii ca roua dimineții,

    Umbriți de Cerul încă stins,

    Ardea, în vraja tinereții,

    În jarul dorului nestins.

    ...

    Departe-n haosul de plasmă,

    Din miliardele de fii,

    Cu ezitări, cuprins de febră,

    Un Pic de Soare, vede-o ”zi”.

  

  
    Din conștiința colectivă,

    Se ”smulge”-n timp, un gând ciudat:

    Renegă existența lui nativă

    Și simte, nu știu ce, de-odat.

  

  
    Procesele de ”frământare”,

    Îl smulg din astrul sclipitor,

    Și s-a ”trezit” că e în stare,

    Să se transforme-n ”zburător”.

  

  
    Cu-o voie până-atuncea neștiută,

    Se-avântă în corola de căldură,

    Ca o idee ce răzbate din neant

    Și, falnic, ia o formă de ”făptură”.

  

  
    Privind la hăul fără zare,

    Cuprins de un vârtej rebel,

    Percepe o planetă ”tare”,

    Și o ”scânteie”, ca... dar nu ca el.

  

  
    -Cum poate, tată, să existe

    Așa ceva, nedefinit?

    De ce-mi sunt simțurile triste,

    De ce mă sting și ard mocnit?

  

  
    Răspunsul lui, îl înfioră:

    -Nu încerca, riști să fii stins,

    C-ai fost acum, vai, din păcate,

    De dorul sideral atins.

  

  
    Tu, raze, poți s-arunci în noapte,

    Lumină poți să dai, oricând,

    Dar, pentru trup, înseamnă moarte;

    Alungă-ți patima din gând!

  

  
    În trupul cald, în transformare,

    Creștea dorința de-a-pleca;

    Nu-nțelegea, de ce îl doare,

    Plăcerea crudă de-a-ncerca.

  

  
    Nimic nu-l mai putea reține;

    Destinul lui? Știau: Hai-hui.

    Scânteia dragostei străine,

    Răcise dragostea de-ai lui.

  

  
    -E cruntă, frate despărțirea...

    Îi auzea, pe toți, strigând,

    Dar el, în crâncena-i ardoare,

    Trăia-n noi simțuri, fir plăpând.

    ...

    Un bulgăre de foc și pară,

    Iubire-n apogeu de vis,

    Porni, din astru-n miez de vară,

    Spre un extaz, mai mult promis.

    ...

    Pe Terra, într-un colț de lume,

    Privind la astrul sclipitor,

    Ea implora cu ochii-n nlacrimi:

    -O, vin-o, scumpul meu odor!

  

  
    -Termină, scumpă surioară,

    ”Luceafăru”-i doar un poem!

    Tu simți că el îți știe taina?

    Chiar de-i așa, e un blestem.

  

  
    -Tu nu-nțelegi, iubite frate,

    Lungi mreje ne-au legat pe veci;

    Distanța nu ne mai desparte...

    De ce-mi sunt mâinile, iar reci?

  

  
    -O, tu ființă adorată,

    Aduci năpasta peste toți,

    Căci, și-n iubirea-ți cea adevărată,

    Să-l ții a piept, tu n-o să poți.

  

  
    -Dar vine... vine... a pornit,

    Chiar de ai lui s-au supărat.

    Vezi?... Pic de soare-i în zenit,

    De dragoste ”înflăcărat”.

  

  
    -Trezește-te! Privește-ți locul!

    Ascultă-mi ruga, nu-i târziu!

    Pământul nu suportă șocul

    Și va pieri, cu tot ce-i viu.

  

  
    -Dar sufletul i-l simt alături

    Și rău nu vrea să facă, jur.

    De ce insiști cu-atâtea sfaturi?

    De ce, doar moarte, vezi în jur?

  

  
    -Impactul... a mai vrut să spună,

    Dar ea plângea... înțelegea.

    -O, Doamne!... oare sunt nebună?...

    Privirea-n jur îi rătăcea.

  

  
    Vedea oceanele în aburi,

    Și norii de pământ zburând;

    Treceai și mările prin vaduri,

    Și munții se ”culcau”, pe rând.

  

  
    -Iubitul meu... șoptea în transă,

    Îmi iartă vina de a știi.

    Te rog să dai Pământului o șansă,

    Și mie... înc-un zori de zi.

    ...

    Durerea i-a pătruns în minte,

    Când a-nțeles: ea nu-i de-acord.

    I-a înghețat flacăra-n sânge,

    Căci suferea, chiar fără cord.

    ...

    O nouă rugă, stinse șoapte...

    Un fulger auriu se zbate...

    Un Pic-de Soare se aruncă-n noapte...

    Spre infinit... tot mai departe...

    ...

    Așa a fost, ce v-a fi fost odată,

    O dragoste împărtășită ne-ncetat,

    Când, ca o tristă ironie, omul,

    O șansă de copii, cu astrul, a ratat.

  

  
    *

  


  Plouă-n timpul de tăgadă

  
    Plânge Ceru-ncet, a jale;

    Lacrimi are din prisos.

    Plouă a iertare parcă,

    Peste-o lume-ajunsă ”jos”.

  

  
    Plouă-n susur de Clepsidră,

    Cu nisipul tot căzând;

    Timpul pare îndoielnic,

    Prins, de amintiri, în gând.

  

  
    Plouă-n seara lin lăsată,

    Peste timpul răbdător;

    Pacea tristă-i tulburară,

    Doar de-o cucuvea în zbor.

  

  
    Plouă-n falduri de penumbre,

    Răvășite rar de vânt;

    Negurile-mbracă casa,

    Unde bocetul e cânt.

  

  
    Plouă-n timpul de tăgadă,

    Cu lacrimi de lumânări;

    Viața nu-i la ea acasă,

    Nici acum, de sărbători.

  

  
    Plouă-n ochi, și-o pâclă fină,

    Umple golul din priviri;

    E ofranda cea mai pură,

    Sevă-a sfintelor trăiri.

  

  
    Plouă-n parastasul lumii,

    Prea mulți morți, puțini copii;

    Viitorul, oare-apasă,

    Sufletele celor vii?...

  

  
    (de Florii a murit mămica și de Paște mama)

  


  Prietenei noastre

  
    -de ziua ei-

  

  
    Mirată-n ropotul de clipe,

    Al timpului, grăbit de timp,

    Greșind, prin gânduri ne-mplinite,

    Dar compensând, prin vise de Olimp,

    Apari ades ca o-ntrebare,

    Lansată vieții înadins,

    Eliptică de sensuri clare,

    Neliniștită-n țel de-atins,

    Apururea încântătoare.

    *

  

  
    Mângâiată de-amintirea

    Anului ce a trecut,

    Gingașă, răsfeți în suflet

    Dorurile de-nceput,

    Aninând pe creanga vremii

    Vorbe calde de simțiri,

    Exprimând fără încetare,

    Noi speranțe de trăiri,

    Adăpost de fericiri.

    *

  

  
    Mergând spre-a timpului ursită,

    Agale, sau în pas alert,

    Găsești ades, că rareori o clipă,

    Din hora visului incert,

    Atinge-a împlinirii grea dorință.

    (ian 1989)

    *

  

  
    Mângâiată de tristețea

    Aripilor reci de boare,

    Gingașă străbați tăcerea

    Dorului de dragă mare,

    Agitând în van durerea

    Largilor sclipiri de zare,

    Elegantă-n adierea

    Nemuriri trecătoare,

    Ai crescut ca dalbă floare.

    *

  


  Prinsă în polei, lumina

  
    -fațada de mormânt-

  

  
    Gheața-mbracă-n smalț realul,

    deschizând, pe crusta-i balul

    ielelor destrăbălate,

    cu iubiri de foc turbate,

    ce, negând alte valori,

    sorb splendoarea din culori.

    Prinsă în polei, lumina,

    înfrățită-acum cu tina,

    se tot zbate în zadar,

    sub al gerului calvar,

    să facă în el un pliu,

    să salveze-un pic de viu.

    Lung privesc, fără plăcere,

    feeria de durere,

    cu o Clipă-nsingurată,

    în tăcere încrustată,

    care, chiar de-ar vrea să stea,

    Timpu-n ”trapul” lui o ia.

    Pacea pare chiar deplină,

    Pe glia fără de vină,

    Care geme, ca pământ,

    Sub fațada de mormânt,

    Dar ținând, la sân, o ”viață”,

    Mică, vie, ca speranță...

    *

  


  Respectul de sine

  
    -clasa ”sub-ființă”-

  

  
    Într-o țară c-un popor

    ”demn”, de mai mult bine,

    s-a ”decis” că-i interzis,

    ”Respectul de sine”.

  

  
    Mulți ”sub-puși” au aclamat,

    că-i scutea de multe,

    și, că-n loc să mai gândească,

    puteau doar s-”asculte”.

  

  
    Nu mai trebuiau, respectul,

    altora să îl câștige,

    și, prin vorbă și prin faptă,

    să ”tragă” spre a-l atinge.

  

  
    Fără griji, puteau, cu ”semeni”,

    orice vor să ”grohăi-ască”,

    și-n morala fără norme,

    deci ”mocirlă”, să trăiască.

  

  
    Puteau spune ”verzi și-uscate”,

    ca minciuni de rea-voință,

    chiar de-ar fi ”tratați”, de unii,

    că-s din ”clasa sub-ființă”.

  

  
    Se puteau ”con-place”-n pofte,

    decadente, dar formale,

    decăzuți din stirpea oameni,

    în sictir, spre animale.

  

  
    Copleșiți de-”orice se poate”,

    nărăveau la ce n-aveau

    și urlau, de neputință,

    în oglinzi, când se priveau.

  

  
    Au ajuns ”multiple fiare”,

    ca ”unelte”-n mâini de hoți;

    unii spun că și-”omni-male”...

    Mai discerne, tu, de poți.

  

  
    Anii au trecut, respectul,

    ca sclipiri de jar, s-a ”stins”;

    s-a întins ”Umbra Tăcerii”,

    peste un popor învins.

  


  Rugina-n sânge

  
    -nebunia-

  

  
    În materia morbidă,

    Rațiunea-ncet se pierde;

    Nebunia e o formă,

    De-a nega rugina-n sânge.

  

  
    ”Săturat”, prea mult, foame,

    A țipat la ”minți închise”;

    A primit... doar uși asemeni,

    Căci avea idei ”pro scrise”.

  

  
    Intrigați erau, ”sus-pușii”,

    De-al lui ”rost”, să se revolte;

    Doar ei i-ofereau, pe gratis,

    ”Minciunele” să ”înghite”.

  

  
    S-au mai supărat amarnic,

    Când, de ”rest uri”, s-a legat,

    Printr-o simplă pomenire,

    De cuvânt: ”M-am săturat!”

  

  
    Au decis, să-i ”sugă” viața,

    Alte ”fiare”, de alt soi;

    L-au trimis, la ”izbăvire”,

    Lângă cei cu ochii ”goi”.

  

  
    Ca și fierul, și el, omul,

    ”Sângerează”, până moare;

    Unul suferă, și geme,

    Altul scârțâie, de-l ”doare”.

  

  
    *

  


  ”Sânge de Trecut”

  
    -poveste fără sfârșit (încă)-

  

  
    Vinele de aur, ”sânge de pământ”,

    Rătăcesc în trupul unui munte sfânt.

  

  
    Roșia Montană, într-un ”ceas târziu”,

    Mi-a șoptit povestea unui munte viu:

  

  
    -Încă din pruncie, fără tainic gând,

    Am deschis mici grote, omului flămând.

  

  
    Nu știa ce-i fierul, aur ignora,

    Învârtea doar bâta, când se apăra.

  

  
    Nu avea în minte, cuvântul: ”frumos”;

    El știa doar una: totul pentru ”os”.

  

  
    Nici nu crezi, probabil, c-o femeie-a fost,

    Prima, ce ”sclipiri”, i-a găsit un rost.

  

  
    Mai apoi, podoabe, multe-a ”aurit”,

    Căci rugina, fierul, crunt l-a osândit.

  

  
    ”Picuri mici de soare”, le-am tot dat, mereu;

    Hămesita gloată, mă săpa din greu.

  

  
    Bunătatea-mi, însă, crunt au răsplătit;

    Să fiu sfredelită, ei m-au osândit.

  

  
    Uneori, slăbită, grote-mi prăbușeau,

    Dar săpau tunele și-n mine pășeau.

  

  
    Am răbdat, cu gândul, că sunt de folos;

    Lângă mine-o ”vatră”, se-ntindea frumos.

  

  
    Una după alta, cetele s-au strâns;

    Văduve cernite, s-a oprit din plâns.

  

  
    Bucuria clipei, chipuri lumina;

    Aurul din mine, hrană însemna.

  

  
    Dar apoi, cu groază, hoarde am văzut;

    Peste stropi de aur, sânge a căzut.

  

  
    Liberi, sau în lanțuri, am primit la sân,

    Neamuri ”blestemate”, robi hrăniți cu fân.

  

  
    Metalul din mine, strălucea la ”curți”,

    Și-”mbuiba” cu pofte, nesătule ”minți”.

  

  
    Am primit romanii, cu un nou popor:

    Legiunea-a IX-a; rănile mă dor.

  

  
    Au trecut barbarii; patima-a rămas.

    Mai apoi, imperii. Ce-am avut de ”tras”...

  

  
    Galerii ovale, nu le-au mai plăcut;

    Din versanți, explozii, pulbere-au făcut.

  

  
    Cu cianuri acide, răi, m-au otrăvit;

    Curg izvoare-n ”noapte”, fără ”răsărit”.

  

  
    Ce vreau eu acuma?

    Liniște și pace.

    Sunt icoana vie-a

    Timpului ce tace.

  

  
    Poți, milenii-n mine,

    Azi să retrăiești,

    Sau, în timp, ca dună,

    Să mă regăsești.

    ...

    Geamătu-n ecouri, se stinge...-a tăcut.

    Hulpav e prezentul: ”mănâncă” Trecut.

  

  
    *

  


  Sat ”picioresc”,

  
    -perspectivă-

  

  
    Pe gol câmp, departe-n cețuri,

    Orizontu-ntrezăresc;

    Drumu-i presărat cu șleauri,

    Și cu gropi, deci ”picioresc”.

    Perspectiva ”fabul-oasă”-i,

    Revărsată peste zări;

    Într-un șanț, rărite bine,

    Văd și flori, fără culori.

    Cioturi, vagă amintire

    De copaci tăiați ”la greu”,

    Par, dar nu-s, momâi de oameni,

    Mici, cu țel ”naiv”, mereu.

    Nu departe, satul ”fjalnic”,

    Îmbâcsit de-un fum ”slinos”,

    Dar cu ”perspectivă”-n scripte,

    ”Roade” ce-a rămas din os.

    Într-un colț de cotitură,

    Revărsată cam în jos,

    Se răsfață, demnă-o șură,

    Amintind de-un vis frumos.

    Puncte, cam molâi în fapte,

    Mișunând la întâmplare,

    Fac, ce face-ntotdeauna,

    Un oricine-un oarecare.

    Totu-n tot, sau toți în toate,

    Searbăda trăire-o sorb;

    Vine, ca lumină-n viață,

    Lumânarea-n cioc de corb.

    *

  


  ”Savurând” un Colț de Rai i.p. (ironii plăcute)

  
    Ceața tulburie-mbracă

    Lacu-n mantie de puf;

    Liniștea e tulburată

    Dar de-un ”Oac!”, răcnit din stuf.

    Ca ”pornit”, răspunde altul,

    Plescăind chiar zgomotos;

    Râca lor este mai veche:

    Care e mai ”arătos”.

    Lângă ei, o broască ”nouă”,

    Rătăcită înadins,

    ”Oacăie”, candidă-n toate:

    -Vai ce lac... ce mai... ”întins”...

    Îndoiala mă cuprinde;

    Nu-i gramatica ”deplină”.

    O las ”baltă”, nu contează,

    De plăcerea e ”di vină”.

    Fâlfâind cu-ndemânare,

    Cocostârcul, cârn în cioc,

    Se abate, într-o doară,

    Spre al ciondănelii loc.

    Zarva lor, brusc întreruptă,

    Nu-i oferă-un țel precis;

    Se oprește sus, pe-o creangă,

    Cam confuz și indecis.

    Salcia-nțeleaptă, roasă

    De ani lungi ”trecuți” prin ea,

    Scârțâie ușor, în vântul

    Vestitor de vreme rea.

    Lângă ea, un tei sălbatic,

    Pripășit de ani puțini,

    O ascultă, c-o respectă,

    Și e mândru că-s vecini.

    Un salcâm, pudrat de ”stele”,

    Înflorite-n prag de Mai,

    Le dedică lor parfumul,

    Demn, poate, de-un Colț de Rai.

    Au ”trăit” mult împreună;

    Despărțiți, au suferit,

    El ”țepos” și ea ”pletoasă”;

    Nu contează, s-au iubit.

  

  
    De pe mal, ”sorbeam” plăcerea

    De a fi, prin ei, cu ei;

    Floare, Viață, Bătrânețe,

    Și Iubire... câtă vrei...

  

  
    *

  


  Seara și viața

  
    Seara, și ca fiică-a zilei,

    Nedorită-n timp târziu,

    Îi ia fața, asprei mame,

    Ce dorea, mai mult, un fiu.

  

  
    Singură-ntre două mame,

    Vitrege, ce trag de ea,

    N-are-un loc al ei, în Timpul,

    Ce, din ea, face ce vrea.

  

  
    Pe furiș, să nu se simtă,

    Șterge umbrele la vii,

    În uniformitatea vieții,

    Când, orice, poate-a nu fi.

  

  
    Nu trăiește ca ființă,

    Sau ca floare, sau orice;

    Poate doar să se întrebe

    ”De ce eu?”... și rar... ”De ce?

  

  
    Zilnic se supune sorții;

    Pare om? Mai știu și eu?...

    Vine, trece și dispare,

    Simplă, fără apogeu.

  

  
    Undeva-ntre două ape,

    Cum trăiește în popor,

    Viața o imită-n taină,

    Ca un mim rătăcitor.

  

  
    *

  


  Senzualități matinal-văratice

  
    -în plăcerea ironiei-

  

  
    Să nu stric orzul pe gâște,

    Le-am trimis, din zori, pe lac;

    Plescăiau, ”încăldurate”,

    Cu suratele ”Mac-Mac”.

    Doar brotacul ”Nu-știu-care”,

    Deranjat din... știți, posac,

    Le-adresă o-njurătură,

    În traducere, ”Oac-oac!”.

    Lopătând cu-”nfrigurare”,

    Cârdu-a ”luat-o la picior”.

    ”Labă” zici? De bunăseamă;

    Ce-nseamnă să fii fecior.

    Gânditor, cum îmi stă bine,

    Chiar puțin cam adormit,

    ”Savuram”... cafeaua solo,

    ”Pofticios”... de-un răsărit.

    Picuri cristalini de rouă,

    ”Tremurau”... cuprinși de dor,

    Și, ”ademeniți” de ierburi,

    Se ”scurgeau”... pe pieptul lor.

    Lacul se-”ntindea”... în bucle,

    ”Mângâiate” de-un val pur;

    Unde mici, ”înfierbântate”,

    Se-”mpingeau”... în malul dur.

    Liniștea, ”nemulțumită”,

    Singurică, dar cu ”foc”

    Cu ”nestăvilită poftă”,

    S-a cam ”dat”... la toți, pe loc.

    Într-o alb-”perversă” ceață,

    Astru-n zare a ”pășit”;

    ”Fâlfâia” lumina slabă,

    Ca și lacul ”răvășit”.

    ”Fulgerări”... fără putere,

    Dar cu tente de ”crescut”

    Sugerau: ”Arșița” vine;

    Ia ”întinde”-o, nu-i plăcut!

    Cu tacită resemnare,

    Am decis, ”în stare nu-s”,

    Să mă ”ard”, ca ieri, degeaba,

    ”Așteptând”... boarea de-apus.

    Cu un ochi ”pervers”, aiurea

    Am mai ”tras” spre răsărit;

    M-am retras, chiar fără ”poftă”,

    Când astrul s-a-”întărit”.

    Îl știam ”focos”, amarnic,

    Și cu ”vâlvătaia”- nas.

    Demn, cu ”coada-ntre picioare”,

    La ”plăcere”, am spus ”pas!”...

    *

  


  Slogane ”pro puse”

  
    -în surd ină-

  

  
    ”Din eșecuri în eșecuri,

    Spre confuzia deplină!”

    Totul e un ”spiel” de jocuri,

    Într-o lume cam ”canină”.

  

  
    ”Țara noastră-i mândră tare,

    N-are apă, nici mâncare!”

    E-un slogan cam fără sare,

    Să poți bea apă de mare.

  

  
    ”Ce contează că n-avem,

    Dacă credem că putem!”

    Cu speranța într-un ”mâine”,

    ”Azi” mâncăm iarbă pe pâine.

  

  
    ”Viitoru-i luminos,

    Chiar de-i negru și pe dos!”

    Și, dresați cu zahăr tos,

    Luptăm, vajnici, pentr-un os.

  

  
    ”Binele-i un bun comun,

    Lângă răul cel imun!”

    Primul s-a epuizat,

    După ce a fost pozat.

  

  
    ”Timpu-i bun și de trăit,

    De termini de suferit!”

    De-ți rămâne-i potrivit,

    Să-l păstrezi pentru

    sfârșit.

  


  Slujbaș în slujba ”vreri”

  
    -ispășiri... ca la noi-

  

  
    Sluj nu face la comandă,

    Ci din voia lui, mereu;

    Cu spinarea-ncovoiată,

    Să fii ”drept”, e tare greu.

  

  
    Ferm convins de-a lui ”putere”,

    Se complace-n orișice;

    De ”cântă”, la șef, în strună,

    E c-o face pentru-orice.

  

  
    Cu tâmpenia ascunsă,

    Delicat, după priviri,

    Se răsfață-n voia sorți

    Condus numai de ”porniri”.

  

  
    (Limita de sus e pusă,

    Undeva, mai spre pământ

    Și, să o discern, vezi bine,

    Că degeaba mă frământ).

  

  
    Cu cuvinte alandala,

    Cu sensul, ades, murdar,

    ”Bagă” toți petenții-n boală;

    Pân-la ”Bos”, el e ”pândar”.

  

  
    Lefegiu în slujba ”vrerii”

    Celui ce puterea-o are,

    Nu ia mult, ci doar atâta,

    Cât poate, ce vrea, să care.

  

  
    A făcut, la școala vieții,

    Curs primar și facultăți;

    A-nvățat și ploconeala,

    Strictă, fără ”libertăți”.

  

  
    Și-a ”permis”, ”ajuns” să ceară,

    Sau pretindă, dacă vreți,

    Să fie egal cu ”domnul”

    Ce-”atârna” pe-ai lui pereți.

  

  
    Pus la punct, ”câmpii” că-i bate,

    Nu doar putina cu apă,

    A rămas uimit, s-audă,

    Că pământul se și sapă.

  

  
    N-avea noțiuni concrete,

    De-arături, cazma și sapă,

    Căci, doar vorba-o folosise,

    La colegi, pentru vre-o groapă.

  

  
    A ajuns pe drumuri, ”țapul”

    Șefului... bun de legat;

    N-a ”plătit”, cum se cuvine,

    Căci, deja, era bogat...

  

  
    *

  


  Șoapte

  
    -cugete ”murdare”-

  

  
    Timpul pare fără sens, și în zi, și-n noapte;

    Șoapte ”crude” umplu tot, cu bârfe, nu fapte.

  

  
    Nu au sens, ca bălmăjeală,

    Și nimic de consfințit;

    Totul pare o ”reclamă”,

    A minții spre ”asfințit”.

    Le-aș ”băga”, dar nu în seamă,

    Cum ar fi-un normal-firesc;

    Mă prefac că nu îmi pasă...

    Nu mă lasă să trăiesc.

    Rup tăcerea cu ”o vorbă”,

    Ofilită de lung ”post”.

    Guri flămânde, să o soarbă,

    Sar avide, cu un ”rost”.

    ”Trasă”, ”suptă”, ”răsuflată”,

    Sensul clar și-l pierde-n drum;

    Era chiar nevinovată,

    Flacără ajunsă scrum.

    Șoaptele, căci ele-s totul,

    Răbufnesc fără suspin;

    Suferă, când nu-și văd rostul,

    De a provoca alt chin.

    Cu accente-ncrâncenate,

    ”Sar” idei, cu iz morbid;

    Vor, din șoapta nefondată,

    Să se nască un ”hibrid”.

    Sunt ”acuze”, ce ”nimicul”

    Cu minciuni îl răscolesc;

    Că se ”murdăresc”, în cuget,

    Nu le pasă, cât trăiesc.

    Vuietul, a vaiet sună,

    Cu același laitmotiv;

    E o chintesență-a urii,

    Omului nemilostiv.

  

  
    *

  


  Stătuc cu cuc

  
    -”strâmba” soartă-

  

  
    M-a ”prostit, mai ieri, un cuc,

    Drumul țării să-l apuc,

    Seama să îmi dau, desigur,

    De ce-i el, pe lume, singur.

  

  
    În stătuc e-nvălmășeală,

    Toți aleargă ca în boală,

    Și-o miasmă, ca la noi...

    Pomeneam de grajd, de boi,

    Că n-am spus, că sunt ”cornut”,

    C-atât soarta a putut,

    Când, la ”bariera” țării,

    M-a lăsat în voia vrerii,

    Să privesc, ”prostit”, la cei

    Ce se ”dau” urmași de zei,

    Sau ”feciori” de-al Celui care

    Nu le-a dat coarne-n ”născare”,

    Și nici minte, din belșug,

    S-aibă coarne, doar la plug,

    Și să nu râdă de noi,

    Când le au și ei, ”purcoi”,

    Puse de neveste faine,

    Ce se leapădă... de haine,

    Pentru un ceva... nedemn,

    Ce nu lasă însă semn,

    Ca o ”umbră” de durere

    Îmbâcsite de plăcere,

    Cam așa, ca pe la noi..

    Vaci să fie, că-n rest... boi...

  

  
    -Ai văzut, așa-i și ”cuca”,

    Care ”umblă” ca năuca,

    După unu, după alta,

    Cam cum i se pune ”pata”,

    Ce, de vorbă, nu-nțelege,

    Dar, din ochi, repede-alege,

    Și, decât, cu chin, în casă,

    Să o ”țin”... ”Papuci... și-acasă!”

  

  
    -Păi... dreptate... parcă ai,

    Dar, din aripi, poți să dai,

    Și să hoinărești aiurea,

    După cum îți este firea,

    Pe când noi, ăștia-”njugați”,

    Greu ne e să fim ”bărbați”,

    Cu nevestele, cu statul,

    ”În picioare”, sau ”de-a latul”,

    Și-a-bătuți, de ”tăvăleală”,

    Nu de pofte, ci de boală,

    Acceptăm, ce nu se schimbă,

    C-avem coarne... soarta-i ”strâmbă”.

  


  Sub a Timpului povară

  
    -anomalia-

  

  
    Sub a Timpului povară, omu-i un Sisif ”ban-all”,

    Care ”urcă”, când ”coboară”, Calea noastră spre ”final”.

  

  
    În ClepsidraTimpului,

    E apa și focul;

    La-nceput nu își găseau,

    Împreună locul.

  

  
    Dumnezeu a fost și El,

    Înainte-acolo;

    Jarului, lumini i-a dat,

    Și căldură, solo.

  

  
    Apei i-a împrumutat

    Stropul Lui de viață,

    Și i-a dat-o focului,

    Într-un fel, de soață.

  

  
    Chiar ostili, s-au combinat,

    În eterne ore;

    Ce-a ieșit a fost ades,

    Nu după-a lor vrere.

  

  
    Plictisiți de ce făceau,

    Cu materii-aiurea,

    S-au gândit și-au născocit,

    Jocul cu ”De-a firea”.

  

  
    Cu migală-au încropit

    ”Firi” mici, mișcătoare,

    Cărora le-au dat apoi,

    Vieți-aleatoare.

  

  
    Se nășeau, trăiau, mureau

    Și-așa mai departe,

    Dar evoluau discret,

    Fiecare-n parte.

  

  
    Unele s-au mulțumit,

    Cu clisă și apă,

    Și-au rămas perene-n loc,

    Ca-ntr-un fel de groapă.

  

  
    Altele, nerăbdătoare,

    Săturate de șezut,

    Și-au pus viața-n pui-semințe,

    Și-au crescut, unde-au căzut.

  

  
    Întrucât aveau, cu glia,

    Greutăți la răsărit,

    S-au trezit că și-umblătoare,

    Câteva, chiar și-au dorit.

  

  
    Gâze, păsări și-animale,

    Încălcând regula vieții,

    De a nu ucide semeni,

    S-au extins, ca soli ai morții.

  

  
    Mai târziu, ca întâmplare,

    Fericită și nu prea,

    O ”umano-lie” crasă,

    Le-a făcut viața mai grea.

  

  
    Unii spun că, fără vină,

    El i-a desemnat ca ”fii”,

    Și le-a dat ”lumina păcii”...

    Nu să facă noaptea zi.

  

  
    Că regretă-i o dovadă,

    Că n-a prea gândit atunci,

    Și, de-i mai suportă, încă,

    E, din milă... pentru prunci.

  

  
    *

  


  Sub povara trecutului

  
    Sub povara trecutului, cad,

    Umerii gârbovi ai frunții,

    Uitarea nu iartă pe nimeni,

    Și scurmă-n tăcerile minții.

  

  
    Privirile-și plâng azi menirea,

    Oprite pe asfaltul cernit,

    Întins peste căile vieții.

    Ca pată pe timpul mocnit.

  

  
    Minciunile lumii, fițoase,

    Aștern umbre lungi pe lumini,

    Ca faptele abil ”adaptate”,

    Incerte, trunchiate, cu spini.

  

  
    Realul, cu-a lui indolență,

    Precară, în vaiet de orb,

    Aruncă-n deșert orice vorbă,

    Ce nu e o odă de corb.

  

  
    Dreptatea, în sunetul de tobe,

    Și-urale urlate de mimi,

    Tot strânge din dinți, răstignită

    Cu susul în jos, prinsă-n spini.

  

  
    Când ura domină o ”masă”

    Ce poartă drapelul pe-un par,

    E timpul să strigi: - ”Libertatea-i

    Pătată cu sânge, nu-i dar!”

  

  
    În ceața ce bântuie-n cuget,

    Un ins se dedă la gândit,

    Și bate-n zadar, labirintul,

    De alții, ”de-bine”, pândit.

  

  
    Primește un maldăr de file,

    Nescrise, ca sens de valori;

    Descriu interes meschine,

    În cele mai calde culori.

  

  
    Speranța ”răspunde” la rugă,

    Ca șoaptă ”întoarsă” din Cer:

    -De crezi, și în gratii ”perene”,

    Poți cruci, ca să vezi, chiar de-s fier;

  

  
    Credința, de-i pură, reală,

    Nici biciul, din om, nu o smulge;

    E liberă-n suflet, trăiește,

    Zâmbește... și râde... și plânge...

  

  
    *

  


  ”Tablou” cu oameni

  
    -strop de gheață-

  

  
    Tristețea curge-n vorbe,

    Pe lespedea iubirii,

    Sub raze-ndoliate,

    În haosul simțirii.

    Prin crengi uscate, Luna,

    Cu umbrele se joacă,

    Și, conturând o cruce,

    Le cere ca să tacă.

    Un țipăt surd, o floare,

    De-un ultim pas călcată,

    Îl scoate, și cu vina,

    Că și ea-i implicată.

    E un mic simbol de viață,

    Pe o ”filă” de coroană,

    Lângă o clepsidră care,

    Sensul vieții și-l ”răstoarnă”,

    În tăcerea-nfiorată,

    Azi de geamătul trăirii,

    Ce se-ascunde, ”alungată”,

    De sumbra lege a firii.

    De ”dincolo” de lumină,

    Amintirea-ncet răzbate,

    Ca un voal al neființei,

    Peste-un suflet, ce se zbate.

    Liniștea-și îmbracă straiul

    Despărțirilor eterne;

    În fantasme ”umblătoare”,

    Poți iubirea a discerne.

  

  
    Pe o glie-nsângerată,

    Doar de un grilaj de fier,

    Viu ”străluce”-un strop de gheață,

    Scumpă lacrimă, în ger.

  

  
    (În amintirea verilor mei dragi, Gabi, Mihaela și Lili Mirică, ”alungați” și ei prea devreme)

  


  Taina ghiocelului

  
    -jertfa-

  

  
    Nimeni nu-și explică taina

    Ghiocelului iubit,

    Ce înfruntă, ferm, urgia

    Iernilor, plăpând, smerit.

  

  
    Cu vigoare-ncătușarea

    Ghețurilor o străpunge;

    Nu ridică, mândru, capul,

    Ci și-l pleacă... parcă plînge.

  

  
    Ca o lacrimă, petala

    Albă, ”albului” se-nchină,

    Căci e-un fiu și al zăpezii,

    Ce, topită, lung suspină.

  

  
    E o mulțumire-adusă

    Celei ce la piept îl strânge,

    Chiar și când, gerurile crunte,

    Pot, ușor, trupul a-i frânge.

  

  
    Totodată, o ”cinstește”,

    Ca blând prunc, pe Mama-Glie,

    Ce i-a dat suprema șansă,

    ”Existență”, azi, să fie.

  

  
    El nu uită nici lumina,

    Ce-n corolă o-”mpletește”,

    Cu un ”strop” micuț de soare,

    Ce, cu dragoste-l primește.

  

  
    Vestitor al primăverii,

    Și al vieții renăscute,

    Iartă oamenii, că-i ”jertfă”,

    Pentru mame și iubite.

  

  
    Clopotul și-l bate singur,

    Dar, fiind doar ”clopoțel”,

    Nu-l aud, decât în suflet,

    Cei ce cred în viu... și-n El...

  

  
    *

  


  Țară-”aparte”

  
    el

    Avea ”scaun”, om ”sus-pus”,

    Priceput la toate,

    Inclusiv la tuns de vaci,

    Și muls porci de lapte.

  

  
    O avea și cu prășitul

    Țiglelor pe case,

    Ca să nu spun de aratul,

    Peștilor din plase.

  

  
    Cu gândul mereu pe ”ducă”,

    Dup-un post bine plătit,

    Evita cu tact morala;

    De bun simț, era ”scutit”.

  

  
    Ce făcea, nu prea ”dregea”,

    Și-o lăsa, deci, ”baltă”,

    Mulțumit că-i lăudat,

    După bani, nu faptă.

  

  
    Conștient că ”locu”-i sfânt,

    Sau ”sfințit”, de oameni,

    ”Tămâia” tot ce ”călca”,

    Inclusiv dragi semeni.

  

  
    O dădea cu ”oiștea-n gard”,

    Des ”convins”, că-i bine,

    Și-și ținea ”boii” în jug,

    Numai pentru sine.

  

  
    Nărăvit la ce poftea,

    Căci putea pretinde,

    Lua, cu gândul de-a uita,

    Ce... și cât... de unde...

  

  
    Azi așa, și mâine iar,

    Punând bine ”botul”,

    Îmbuibat cu ”te-miri-ce”,

    L-a ”săpat” un

  

  
    altul

    ”Potrivit”, c-avea ”peșin”,

    ”Sluj-baș” cu ”putință”,

    A tot dat, nu s-a sfiit,

    Cumpărând ”credință”,

  

  
    De la ”Ixși”, ce ”mane-vreau”,

    Legi, ca să ”cont-eze”,

    Și ”deștepți”, se pricepeau,

    Și minți să ”păteze”.

  

  
    Ce-a urmat e un ”normal”,

    Ca-ntr-o țară-”aparte”,

    Unde ”altu”-ajunge ”el”,

    Ș.a.m.d.

    (Și-așa mai departe)

  

  
    *

  


  Țara-casă

  
    -un ”oareșcine”-

  

  
    Într-o țară-casă,

    Cu pereți jilavi,

    Comanda, odată,

    Oare cine, sclavi.

  

  
    Nația-ndoită,

    După bunul plac,

    Se plia la ordin,

    Cum zicea el ”Oac!”...

  

  
    Plictisit s-audă,

    Plânsul general,

    Oferea sictirul,

    Propriu, personal.

  

  
    Cu bună-voință,

    Prompt, la cei uimiți,

    Le dădea, vre-o două,

    Peste ochi cerniți.

  

  
    Cu milă ascunsă,

    ”Împărțea” și bice,

    Ferm convins că, sigur,

    Nu o să le strice.

  

  
    Când murea vreo-unul,

    Se ”spăla pe mâini”:

    -Așa a vrut viața...

    ...

    Casa-i și cu ”câini”...

  

  
    *

  


  Țara goală

  
    -pseudofabula turmei-

  

  
    Pe un câmp de țară goală,

    Căci, prea mulți, și-au ”tras” în ”oală”,

    Rătăcea o turmă bleagă,

    Încercând ciorba s-o dreagă,

    Cu o mână de verdeață,

    Cam uscată, fără ”față”,

    Și cu-n pic de apă chioară,

    Din mocirla de ocară,

    Ce-nsemna, în trai ”barbar”,

    Noroc ”chior”, cu ”carul” chiar.

  

  
    Hămesită, stafidită,

    Cu speranța ofilită,

    Se uita, cu jind, în zare,

    La un lan întins, pe care,

    Cu tam-tam și rea voință,

    Că-aveau ”pofte”, și putință,

    ”Scumpe” animale-n clică,

    Cu-”aripate”, fără frică,

    Făceau totul harcea-parcea,

    Cum războiul face pacea,

    Și, ce-aveau voie cărau,

    Iar ce nu, tot îl furau,

  

  
    Căci așa avem la noi,

    Țară-n țară, câmpii cu oi,

    Ce, chiar vor, peste hotare,

    Să o-”ntindă”, pe ogoare,

    Dar tot dau de haturi ”trase”,

    Cum se spune, pentru ”oase”,

    Consfințite-n legi ”forma le”,

    Deci de ”formă”, cert ”ban-aleee”...

  

  
    Seara a venit și viața

    Patrupedă s-a retras,

    Cu un gust amar în gură,

    Bun prilej de-njurătură,

    Dacă ar fi fost ca noi,

    Nu doar vaci, și oi, și boi,

    Care-n mintea lor decența,

    O simțeau ca ”impotența”,

    De-a gândi rău de umani,

    Frații lor, țărani sărmani,

    Și-a rămas, în golul zării,

    Pustiit de corbii țării,

    Câmpul patriei iubite,

    Nu cu țara înfrățite,

    Căci așa e pe la noi:

    Unde-i unul, nu sunt doi...

  

  
    *

  


  Te-miri-ce i.a

  
    -ieri și azi-

  

  
    Și-a pierdut, ”un timp”, degeaba,

    ”Schimbându”-l pe te-miri-ce;

    ”Înghiontit”, ades, de semeni,

    Altul l-a dat pe-”orișice”.

  

  
    Astăzi stă, cu ce mai are,

    Privind lung, la gol, în zări;

    Când nu toacă ”câini la frunze”,

    Se lăfăie-n ”bune-stări”.

  

  
    A ajuns, și apa-n piuă,

    Să o bată cu sărmani;

    Face ce fac și-”aleși”,

    El pe gratis, ei pe bani.

  

  
    ”Prins” în vorba lor, cu to/n/ții,

    ”Bat și câmpii”-n lung de lat;

    Nu-s opriți de arătură,

    Căci pământu-i ”lună”, plat.

  

  
    Chinuit e des de ”spinii”

    Și ”ciulinii” de mai sus;

    ”Așezat”, îi cer să fie,

    Când, la ”locul lui”, e ”pus”.

  

  
    ”Mârâie”, a cârcoteală,

    ”Enerva/n/t”, că-i viața-i grea;

    Îi promit, că ”o să fie”...

    Dus, ”cu preșul”, unde vrea.

  

  
    (Bine-ar fi, de-ar fi, doar numai unul,

    Dar sunt mulți, ”făcuți”... ”grămadă”;

    ”Tari” la ”cap”, sau ”de”, desigur,

    Dorm, cu ochi deschiși, la ”pradă”)

  

  
    Ce îl supără-i prostia

    Lui, și-a altora ca el;

    ”Duși de nas”, cu-mde ”mânare”,

    Au votat, to/n/ți fel-de-fel.

    ...

    ”Strâns cu ușa”, a trăirii,

    Azi se-ntreabă: ”Dar de ce?...

    Pare chiar că nu-i, probabil,

    Mulțumit cu te-miri-ce.

  

  
    *

  


  Toamna târzie

  
    Toamna târzie

    Își intră în rol;

    Omul, cu câmpul

    Și-împarte un gol.

  

  
    Viața se țese

    Cu fir de cocori;

    Zilele-s pânze

    Albite de nori.

  

  
    Cerul permite

    La unii, să zboare;

    Fii lui Icar,

    Renunță... și-i doare.

  

  
    Mantia serii

    Se-ntinde cernită;

    Gheața sfâșie,

    O floare strivită.

  

  
    Picurii vieții

    Sunt ace de foc;

    Țipă o buhă...

    Tăcerea-i la loc.

  

  
    și

  

  
    Ultimii cocori

  

  
    Păsări, în ceruri,

    Țes viață-n lumină;

    Șirul, ca umbră,

    Se zbate în tină.

  

  
    Vârful de lance,

    Tăișu-și ascute;

    Clopotul bate,

    A șanse pierdute

  

  
    Nori se strecoară,

    Din zare, în șoaptă;

    Plânge-o bătrână,

    ”Bătută” de soartă.

  

  
    Zarea ”înghite”,

    Cocori, nesătulă;

    Râde-o fecioară,

    În viață, ”credulă”.

    *

  


  ”Totul se împarte”

  
    ”Totul se împarte”...

    Între ei, desigur;

    Incredul, cu capul,

    Am vrut să m-asigur.

  

  
    Am cucuiul mare,

    De la ”Libertate”;

    Lângă el, demn, crește,

    Și cel de ”Dreptate”.

  

  
    ”Pleosc!”... ”Egalitatea”

    Mi-a ”dat”... peste ”bot”;

    Deși a fost palma,

    O durea în cot.

  

  
    ”Mila” o ”ștersese”,

    Căci n-am dat de ea;

    Doar ”Ipocrizia”,

    Bine-ascunsă, bea.

  

  
    Îmi propune, calmă,

    Lângă ea să stau,

    Și, să-mi fie bine,

    ”În brațe” s-o iau.

  

  
    Când m-așez pe scaun,

    De ”Minciună” dau;

    M-a ”urcat” în slavă;

    Ce să zic... doar ”Wau!”.

  

  
    ”Plin”, prin ea, ”de mine”,

    ”Greu”, alunec jos.

    Cad, ca prostu-n creștet;

    Văd totul pe ”dos”.

  

  
    Mă ”răstorn”, cu viața,

    Într-un crud real;

    ”De ce văd”, ca omul,

    ”Cad în fund”, normal.

  

  
    Nu-mi vine a crede,

    Ce-am crezut cândva;

    Incredul, ca tontul,

    Îi ”bag” undeva.

  

  
    Cu grijă ”paternă”,

    Mă ”conving”, din spate,

    Câteva ”copite”

    De ”vite-ncălțate”.

  

  
    Preiau, cu răbdare,

    Șocurile-n fund;

    ”Cine sunt făptașii?!”

    Mă ”trece” un gând.

  

  
    Renunț, că-n ”picioare”,

    Mulți pot să mă ”calce”

    Și, ca marionetă,

    În sfori, să mă ”joace”.

  

  
    Stau, și stau... degeaba,

    Ca să mă gândesc;

    Să m-apuc de muncă???...

    ”Oții” mă pândesc...

  

  
    *

  


  Trăire în parte

  
    Tăcerea, prea surdă

    Să fie de bine,

    Se-ntinde tăcută

    Și strânsă în sine.

  

  
    O pâclă, pe simțuri,

    Se-așterne ca noapte,

    Lăsând în uitare

    Și gânduri și fapte.

  

  
    E-o șansă ca, chinul

    Să-și termine treaba,

    Iar gura deschisă

    Să-și mântuie vorba.

  

  
    E timpul, ca punctul,

    Corect să se pună,

    La capăt de viață,

    Ilară, ne-bună.

  

  
    Pierdut în neantul,

    De bruscă negare,

    Un cuget se zbate

    Pe calea-cărare.

  

  
    Nu crede-n minunea

    Uitării de sine,

    Pășind în lumina

    Tăcerii depline.

  

  
    Zăgazul se rupe,

    O viață dispare,

    Rămâne întinsă

    O umbră în soare.

  

  
    Pământul își cere,

    Prin datini obolul,

    Un înger, sau corbul,

    Va fi astăzi solul.

  

  
    Tristețea rămâne

    În alții-ncrustată,

    În lipsa ”culori”

    Din lumea pătată.

  

  
    ”De ce?”-i întrebarea

    Cu sensuri de foc;

    Răspunsul e simplu:

    ”Mai face un loc”.

  

  
    În temnița vieții,

    Actori de duzină,

    Recit-n gol rolul

    Cu inima-”tină”.

  

  
    Pe ”crengi”, spectatorii,

    Dau replici deșarte;

    Oricare-n grămadă,

    Trăiește în parte.

  

  
    Durează mult drama,

    Cortina nu cade;

    Doar junghiul trăirii,

    Durerea o arde.

  

  
    Sceneta-i jucată,

    Mesenii se-ntind;

    Sătui de-așteptare,

    Pomană pretind.

  

  
    Grămadă, la masă,

    Tot iau și își pun,

    Uitând să se-ntrebe,

    De-a fost, sau nu, bun...

  

  
    Prea mulți, din păcate,

    Cu fapta spre Iad,

    Nu văd cum, și Styxul,

    Azi seacă în vad.

  

  
    *

  


  Trăiri lacustre i.a

  
    -riscul căderii-

  

  
    Alte zile, alte nopți,

    ”Îngropate”-n apă;

    Norii, Cerul îl răzbună,

    Turnând ca-ntr-o groapă.

    Umezeala intră-ncet

    Și în conștiință;

    Lumea mocirlită-njură,

    Necrezând că-i cu putință.

    Doi cotoi, ”murați” din plin,

    Pripășiți pe-aicea,

    Se ”contrează”-n miorlăit;

    O mâță e pricea.

    Puradeii de căței,

    Mari de-aproape-o lună,

    Zac, pleoștiți, într-un coteț,

    ”Tremurând”, când tună.

    Vrăbiile-ngrămădite,

    Ciripesc ciufute,

    Că nu pot, să-și facă treaba,

    Țopăind prin curte.

    Guguștiucul guraliv,

    Părăsit de soață,

    Se întreabă, ce o vrea,

    Coțofana ”oață”.

    ”Cucu-ind”, cert, a ”pustiu”,

    Cu mândria fleașcă,

    ”Cenușiul”, încrezut,

    Vrea pupăza ”pleașcă”.

    Mierla, ruginie-n cioc,

    Și cu țolul negru,

    Fluieră, ceva spunând,

    Despre-un ”el” integru.

    Să-nțeleg, nici nu încerc,

    Căci am mintea-n ceață,

    Și aud noi cârâieli:

    ”Mama ei de viață!”...

    Poposiți pe-un ram, ”murați”

    Doi corbi se revoltă,

    Supărați, că ciori, nu sunt;

    Duse-s la ”recoltă”.

    Nu-nțelegeți ce nu vreau;

    Lumea nu-i la sapă.

    Poftele, în buni și răi,

    N-au ”intrat” la apă.

    Mulți săteni sunt încântați;

    Munca-i amânată.

    ”Geme” cârciuma din deal;

    Țuica-i vinovată.

    Ploaia i-a ”bătut” în cap;

    ”Tăria” la minte.

    Burta-i umezită-n șpriț;

    Ca în Rai se simte.

    Pe la case, mișună,

    Neveste și fete;

    Unele se ”învârtesc”,

    ”Deștepte”, nu bete.

    Cine, cum, și cam ce fac,

    Știe numai satul;

    Ca excepție, mă rog,

    Află și bărbatul.

  

  
    Să nu-l plângeți, căci, și el

    Garduri ”sprijină”... și rabdă.

    Șipcile sunt șipci, se rup;

    Riscă, în păcat... să ”cadă”.

  

  
    *

  


  Un ”altul” la rând

  
    Cât poate să-nghită,

    pământul flămând...

    E doar cugetare,

    în ”plânset” de gând.

  

  
    În scâncetul vieții,

    o ”umbră” s-a ”dus”;

    mai mult loc, sub Soare,

    nu e la ”apus”.

  

  
    Lumina se frânge,

    în lacrimi târzii.

    Rămâne-amintirea

    în ”foșnet” de zi.

  

  
    Trist, Cerul se-ascunde

    în fragedul nor.

    Durerea e ”surdă”,

    la țipăt de dor.

  

  
    Se scurge trăirea,

    în Timpul ”bolând”.

    Nimic nu e veșnic;

    m-așez, calm, la rând...

  

  
    *

  


  ”Urlători preadestinați”

  
    ”Urlători” prin excelență,

    La profit, prea ”destinați”,

    Neaoși ”scumpi”, de multe-n stare,

    Sunt, la bun-simț, ”șifonați”.

    Cu morala ”stoarsă” bine,

    Ca, cârpe, de șters pe jos,

    ”Cățeruși” de ”joasă” rasă,

    ”Latră” ode pentru os.

    Scheaună cu încântare,

    Când întorc totul pe dos,

    Și fac sluj, pentru stăpânii,

    Ce le dau, români, de ros.

    Vocile îmbălsămate,

    Cu tămâie, ca parfum,

    Cântă jalea-n osanale,

    Profețind, răul, ca bun.

    Prin cuvinte-ntortocheate,

    Stoarse în minciuni de vis,

    Fac din târâturi nedemne,

    Lame bune pentru șiș.

    Sunt aleși handicapații

    Care dau, din mâini, pe sfori,

    La minți, cert, cu ”limitare”,

    Ce te laudă când mori.

  

  
    Pe de lături, în lătură,

    Potăi mici scurmă spre țel,

    Vrând răsplată pentru ura

    Arătată-n chip, și fel,

    Ce îi leagă-n zgardă fină

    De orice străin mișel.

  

  
    În blestemății puterea

    Și-ancsatrat colții de legi;

    Judecata strâmbă-i dreptul

    Celor ce-o acceptă, blegi,

    Ca pe-o vină asumată:

    Flamuri au votat...

    Au cergi...

  

  
    (din ciclul:Vin strigoii)

    *

  


  Urlete cotidiene

  
    -statul și țara-

  

  
    Urlă câini-n haită;

    Trece-un câine mic.

    Ura-l înspăimântă;

    Milă, nici un pic.

  

  
    Îi ”revăd” în semeni;

    Urlă cam la fel.

    Lupi în conștiințe,

    ”Pofticioși” la miel.

    Nu ies toți în față;

    Doar cei ”însemnați”.

    Poartă măști ”de funcții,

    Mult mai rafinați.

    ”Îmbâcsiți” de viața,

    Ce-n huzur îi ”scaldă”,

    Sărăcia lumii,

    N-au ochii, ca s-o vadă,

    ”Taie”, fără jenă,

    Și speranța-n vis,

    Și, când urlă foamea,

    Îi acord-un ”bis”.

    Cu grijă ”paternă”,

    Că e ”stat”, nu ”țară”,

    O-”nfășează”-n scripte,

    Ca să nu mai ”doară”.

    Iar lui ”Flămânzilă”,

    Îi ”oferă”-un loc,

    În pământ agricol,

    Că, doar n-o fi foc.

  

  
    Decis să ajute,

    Să se-extindă satul,

    Face cimitirul,

    Cât mai lung, de-a latul.

  

  
    *

  


  Vatra vremurilor viitoare

  
    -neamurile și credința-

  

  
    Ca un fluviu ce, în mare,

    Se aruncă-ncrezător,

    Neamul, cu strămoși-izvoare,

    Revărsat e în popor.

  

  
    Scuturând ”praful”, ce Timpul,

    Peste amintiri l-a pus,

    Scrise, sau ”săpate”-n minte,

    În ”cuvinte”-acum le-am ”spus”.

  

  
    Oameni, fapte, locuri sfinte,

    Vechi vestigii-n ”timpuri-noi”,

    Și cu sufletul ”privite”,

    Fac, din mulți români, eroi.

  

  
    Nu în sens de vitejie,

    Chiar de unii sunt pe drept,

    Ci de lacrimă-n sudoare,

    Vărsată, pe prunci, la piept.

  

  
    Au trăit vremuri în care

    Apele s-au înroșit,

    Iară ei, retrași în munte,

    Scurmau pietre la prășit.

  

  
    S-au întors la vechea vatră,

    De sub case în cenușă,

    Și au redeschis, prin trudă,

    Pentru-ai lor urmași, o ”ușă”.

  

  
    În ”credința” că ”se poate”

    Și, apoi, cu cea în El,

    Și-au sacrificat des viața,

    Pentr-un ”mâine”, pentr-un țel.

  

  
    Întrucât, astăzi, ”trecutu”-i

    Pus sub ”crucea viului”,

    Încercăm să îi dăm ”viață”,

    În ”Clepsidra neamului”.

  

  
    E o simplă ”za” în ”lanțul”

    Ce-a ”legat” români de glie,

    Sau, de ce nu, cel cu care,

    S-au legat, ei, de Vecie.

  

  
    Ca pe-o mare, în furtuna,

    Veacurilor trecătoare,

    El s-a ancorat de vatra

    ”Vremurilor viitoare”.

  

  
    De strămoși, numai de bine;

    Au stră-stră-nepoții mari.

    Oare noi, ce-om avea ”mâine”?

    Demografic, suntem ”rari”.

  

  
    Strămoși

  

  
    În curbura Munților,

    Munților Buzăului,

    Pe văi ”dulci” ce înconjoară

    Culmea Penteleului,

  

  
    În comune-organizate,

    Și în sate răsfirate,

    Și-au găsit, strămoșii noștri,

    Loc de viață... și de moarte.

  

  
    La origini, nu se știe,

    Câte granițe au fost,

    Risipite-n timp de ”hoarde”,

    Ca și astăzi, fără rost.

  

  
    Pârjolind sate în cale,

    Călăreți cu casa-n spate,

    Obturau cu fumul Cerul,

    Și făceau, din ziuă, noapte.

  

  
    Unii au trecut ca apa,

    Peste pietrele din râu,

    Alți au ”cules” și viața,

    Cu semințele de grâu.

  

  
    La Carpați, mulți cai sălbatici,

    Brusc, s-au poticnit din mers,

    Iară Timpul, Vântul, Apa,

    Urmele de oase-au șters.

  

  
    Ca și viața, apa dulce,

    De izvor, s-a limpezit,

    Și, din codrii-o lume nouă,

    A scos ”lemnul putrezit”.

  

  
    A urmat o vreme-n care,

    Mari imperii s-au extins,

    Punând lespedea de piatră,

    Pe poporu-n lanțuri prins.

  

  
    Ce-a rămas, e ce se vede,

    Granițe fixate-n ”fier”,

    Cu o sabie, sau plumbul,

    ”Oferit” celor ce pier.

  

  
    De pe-atunci, văzându-și țelul,

    Ca pe-o viață, neamul meu,

    Ca români, a urmat ”calea”,

    De la zei, la Dumnezeu.

  

  
    Prin bunici, ne știm strămoșii

    Și, puțin, din chinul lor,

    Căci, în ”focurile urii”,

    Și-amintiri-vestigii ”mor”.

  

  
    Ce-a fost scris, poate, odată,

    A ținut aprins un foc,

    Și o cruce-a fost furată,

    Lăsând, alt mormânt, în loc.

  

  
    Multe amintiri perene,

    An de an, prin grai păstrate,

    S-au pierdut... e legea firii;

    Și uitarea-și face ”parte”.

  

  
    Certă însă e Credința,

    Ce-am simțit-o la bunici,

    Când îl venerau pe Domnul,

    Și ne luau cu ei, de mici.

  

  
    În părinți am regăsit-o;

    Nimeni nu-i născut cu ea.

    Logica ne spune sincer:

    E a celui ce Îl vrea.

  

  
    Neamul

  

  
    Și-n Polonia, Rogosky

    ”Sună” ca străbunii mei;

    Poate au venit de-acolo,

    Poate s-au dus ”ei” la ei.

  

  
    Tracii ocupau, pe vremuri,

    Zone-ntinse-n Nord de daci;

    Neamuri multe-au ”strâns”, în lupte,

    Și în piept, culori de maci.

  

  
    Huni, avari, gepizi și alții,

    I-obligau să-și stingă vatra,

    Și să se retragă-n munte,

    În Carpați, ca și în Tatra.

  

  
    Mai târziu, ”hoarde-imperii”,

    Au venit în ”plină ură”,

    Și au ”strămutat” românii,

    Sau le-au pus țărâna-n gură.

  

  
    La ”necazuri”, nu-un ”anume”,

    Ci un sat întreg pleca,

    În bejenie ”silită”,

    Ca să aibă ce mânca.

  

  
    Nu cunoaștem începutul;

    Știm că ”moșii”-au ”viețuit”

    Și la sud de Maramureș,

    În Regat când au venit...

  

  
    ...

  

  
    Ca exemplu-o paranteză:

    România... stat de daci...

    Sarmisegetuza... pietre...

    Și inscripții?... De ce taci?...

  

  
    Astăzi, vechile ruine,

    Nu mai au ”cuvânt de spus”;

    Pietre lise-n temelie

    Și în ziduri... totul ”dus”.

  

  
    ”Trans-silva-nia”... ”Erdoely”...

    Un imperiu... Vrea... și ia.

    Șiruri, șiruri de căruțe

    Ne-au ”cărat” istoria.

  

  
    Nu voi judeca trecutul,

    Dar, să-l știm, cert, se impune,

    Căci, de noi suntem ”stejarul”,

    El, în ”rădăcini”, ne ține.

  

  
    Frunze verzi, pe rămurele,

    ”Încropim” un trunchi-popor,

    Chiar cu ”uscături” ce, astăzi,

    Se ”vând” ca(,) ”cozi de topor”.

  

  
    Să nu-i acuzăm pe alții,

    Dar, să știm cine am fost!

    De vrem ”pasul” înainte,

    ”Fest”, trecutul are rost...

  

  
    Părinți

  

  
    Urlători, Pleșcoi și Berca,

    Iar, pe văi, și-alte comune,

    Ne-au ”zidit” neamu-n curbura

    Munților cu-n vechi renume.

  

  
    Pe un ”cea uși ist”, un nume,

    ”Urlători”, l-a ”șifonat”;

    Prea ”suna” a ”cârcoteală”;

    Valea Nucului-i de-odat.

  

  
    De acolo e tăticu.

    Mama, mai dinspre câmpie;

    Maxenu, comună veche,

    Cu porumb, dar și cu vie.

  

  
    Când a fost să o pețească,

    Călare s-au dus la șes;

    Militar de carieră,

    Soarta l-a ”plimbat” cam des.

  

  
    A plecat pe front, cu mama,

    Cu Octav însărcinată;

    A luptat pentru o ”Axă”

    Și s-a-ntors cu rușii-odată.

  

  
    Cu armata, iar română,

    Au reîntregit o ”vatră”;

    Au luptat și pentru alții,

    Ajungând până în Tatra.

  

  
    Câte a văzut, de milă,

    N-a dorit să povestească;

    Bruma de copilărie,

    Nu a vrut să ne-o-”năcrească”.

  

  
    Asta mai târziu, desigur,

    Dar, prin ”patrușcinci”, a spus;

    L-a întâmpinat mămica,

    Cu fratele-n brațe dus.

  

  
    Nemții, rușii, morți și crime,

    Prizonieri și deportați;

    Tineri schilodiți pe viață

    Și copii fără de tați.

  

  
    Nu doresc, să scriu acuma,

    Ce-am aflat, dar n-am trăit;

    Câte sacrificii, însă,

    Au făcut... cât ne-au iubit...

  


  Vieți... și vieți

  
    -chinul omului-

  

  
    Ca Pământul, e și Viața,

    Cu pustiuri, mări și munți,

    Și cu fluvii, sau pâraie,

    Și cu-abisuri fără punți.

  

  
    Cei ”loviți” de soarta crudă,

    Și cu viața ”oropsită”,

    Stând în pragul deznădejdii,

    O văd sumbră, ”pustiită”.

  

  
    Cu o ”navă” a speranței,

    Pe oceane și pe mări,

    Cei cu mințile ”deschise”,

    ”Navighează”-n patru zări.

  

  
    Ca Sisifi, ce-și neagă starea,

    Curajoșii ”iau în piept”,

    Lanțul munților de viață,

    Ca s-atingă țelul drept.

  

  
    Rătăciți printre morminte

    De iluzii și eșecuri,

    Mult prea mulți se-afudă-n junglă,

    Trăgând viața la edec.

  

  
    Visătorii și poeții,

    Credincioșii fără moarte,

    Privesc nori și ca viață,

    Și ca ”semn” de libertate.

  

  
    ”Limitații” la trăire,

    Și ”târâșul” prin zăvoi,

    Uită farmecul culorii

    Și se-ngroapă în nevoi.

  

  
    Firile ”ne-ngenunchiate”,

    Ca torente, drum își fac,

    Fără spaima că, odată,

    Se for disipa-ntr-un lac.

  

  
    Cei cu mintea ”odihnită”,

    Căci, de, cugetatu-i greu,

    Se complac în plictiseala

    Celor ce tot pierd mereu.

    Firul apelor, la șesuri,

    Sinuos, dar cu-n clar țel,

    Seamănă cu-ncrâncenarea,

    Celor ce trăiesc la fel.

  

  
    Mici coline, sau lungi dealuri,

    Sugerează încercări,

    Ce, în reușite simple,

    Redeschid, adesea, zări.

  

  
    Orizonturi nevăzute,

    ”Închise” de culmi și hău,

    Au o ”slăbiciune”-ascunsă:

    Se ”deschid”, la pasul ”nou”.

  

  
    În abisuri, lumea ”curge”,

    Ca șiroaie de ”uitați”;

    Au trecut prin viață ”umbre”,

    Și, de timp, au fost ”trădați”.

  

  
    Obosiți de-ncetineala

    Anilor ce curg anoști,

    Într-o mlaștină închisă,

    Cei proscriși, se-nscriu la ”foști”.

  

  
    Doar nebunii zburdă-n voie,

    În disprețul de a fi;

    Pentru ei, viața înseamnă,

    Și o oră, și o zi.

  

  
    Sus, pe creste, Nemurirea,

    Într-un sens restrâns de om,

    Sfârtecă Cerul cu stânca

    Goală de virtutea ”pom”.

  

  
    În-tr-o luptă cu Natura,

    De a exista-ntr-un fel,

    Omu-și târâie ființa,

    Mai crezând, că e, ca El.

  

  
    Crezul îl înnobilează

    Prin rugi sincere, puțin;

    Faptele, însă-l blamează:

    Omul, omului, e chin...

    *

  


  Vina, cine-o ispășește?

  
    Legea vieții se disipă,

    Și ideea-n ea pălește;

    Cioplită, a fost, cu barda,

    Vina, cine-o ispășește?

  

  
    Fraze scurte, închegate

    În răceala de fluid,

    Par o fugă ne-ntreruptă,

    În blestemul de druid.

  

  
    Încercări, eșec, teroare,

    Vagi speranțe-ngălbenite,

    Frunză veștedă ce moare,

    Flori ce pier, mai ieri iubite.

  

  
    Timp scurmat cu grebla stării,

    Linii destrămate-n zări,

    Ape vii, cu dorul mării,

    Simulacru de mici țări.

  

  
    Lume răvășită-n febră,

    Cântece rupte de dor,

    Sărutări de rece cobră,

    Ca înfrângeri, doar la scor.

  

  
    Ulițe de duioșie,

    Vaiet, în nevoi, crescut,

    Ochii închiși pentru-o vecie,

    Moartă și în vis acut.

  

  
    Lanț de munți zdrobiți de silă,

    Codrii-n hăuri ample scurși,

    Șfichi de legi ce bat în milă,

    Noi mormane, de vechi urși.

  

  
    Lacuri stăvilite-n ură,

    Râuri pre-uscate-n prund,

    Fapte-alese doar din gură,

    Printre dinți, și nici ca gând.

  

  
    Mințile își pierd controlul,

    Focul acru strălucește.

    Bate toaca cu toporul...

    Azi, Natura ispășește.

  

  
    *

  


  Vina tăcerii

  
    -judecata-

  

  
    Noaptea se răsfiră-n ziuă,

    Prelungită de-un smog fin;

    Oamenii înoată-n zloată,

    Pentr-un ”buzunar” mai plin.

    În neliniștea urbană,

    Judecata ”merge” prost,

    Șchiopătând și-n conștiința,

    ”Trezită” că n-are-un rost.

    Neglijată-n delăsare,

    Obturată de nevoi,

    Geme doar când vede Moartea,

    ”Cărând” pruncii în convoi.

    Vagi precepte, interzise

    C-adulează binele,

    Fac societatea mândră,

    C-a învins și ”sinele”.

    Insul nu mai e la modă,

    Decât ferm ”încorporat”,

    Într-o gloată uniformă,

    Tropăind ”înfrigurat”.

    Rațiunea-n nesimțire,

    Și-a pierdut ”uzul” curent,

    Și-n concluzii, chiar acceptă,

    Un posibil aparent.

    Nimeni n-o mai bagă-n seamă,

    Ca nevolnică de rând,

    Incapabilă de vise,

    Ca să nu mai zic de-un gând.

    Ca urmare, Judecata,

    E în ”pană” de idei,

    Și, analizând ce n-are,

    O ”întoarce” din condei.

    Chiar de ”vede”, ce nu crede

    Că posibil, poate-ar fi,

    În profunda-i ”ignoranță”,

    Decide că noaptea-i zi.

    -Cum se poate?... Vai de mine!

    Chiar ne-am năucit la cap?

    -Asta este, căci se poate,

    Și ”cădem”, tot noi, de ”țap”.

    Ispășim ”vina tăcerii”,

    Și-a acceptului tacit

    A minciunilor curente,

    Ce ne-ajută... la bocit.

    Nu mai judecăm nici vina

    Ce-atârnă de gâtul lor,

    Ca o cruce-nsângerată,

    Pentru nou-născuți ce mor...

  


  Vis de floare

  
    -Ziua florii-

  

  
    Valuri-valuri de petale,

    Ca nisip de dune zboară;

    Timpul s-a lungit aiurea

    Și-abia trece, într-o doară.

    Pomii-și leagănă tristețea,

    Brusc treziți din ”Vis de floare”;

    Vântul, în rafale-aruncă,

    Culori d-albe, în vâltoare.

    Vaietul vaiet absoarbe,;

    Plâng, cu primii stropi, și norii;

    Cerul, în veșmânt de doliu,

    Porți deschide-n ”Ziua florii”.

    Reci șuvoaie-ncrâncenate,

    Fără-a știi de ce și cum,

    Se revarsă în trăirea,

    Ce-i la capătul de drum.

    Mici boboci se strâng cu teamă;

    Cei ce-au înflorit, s-au dus.

    Soarta, azi, le-a fost dușmană;

    Viața lor, pe jos, s-a scurs.

    Orele-au trecut, cu groaza

    Impregnată în sătuc;

    Un mormânt deschis e totul;

    Flori, nu trebuie să duc.

  

  
    Flori încă necreștinate,

    Chiar de au petale-n cruce,

    S-au jertfit în ziua-n care,

    Simple-au vrut, la cer să urce.

    Pașii se scufundă-n mâzga

    Poleită cu splendoare;

    Ochii, ce refuză iadul,

    Au rămas în ”vis de floare”.

    Oare câți din lumea noastră,

    Ar renaște-n timp, ca el?

    Pomul e minunea lumii,

    Un alt El, jertfit ca Miel.

    Hrană, floare și culoare,

    Suliță, casă și foc;

    El, ca Fiu sfânt de Natură,

    Trinități e la un loc.

  


  Vremea ”vremurilor” noastre

  
    -”plecați” de soartă-

  

  
    Crengi plecate-n soartă,

    Plâng, a renunțare;

    Cruci sunt, azi, pe cerul,

    Ce coboară-n zare.

  

  
    Viața nu le poartă

    De grijă-n ”mormânt”;

    ”Vremea” e de vină,

    Sau omul ”flămând”.

  

  
    Iarna e haină,

    Cu omul sărac;

    A rupt, din grădină

    Ultimul arac.

  

  
    Cu cartofi, o oală,

    Fierbe chinuit;

    Pâlpâie-abia focul,

    De ger ”obosit”.

  

  
    Pe tavan, lumina,

    A ”orbit” și ea;

    ”Arde” doar curentul

    Pe sub ușa grea.

  

  
    Geamurile-nguste,

    Cu flori s-au ”ornat”;

    Obloane-nvechite-n

    Noapte, le-au ”trădat”.

  

  
    Ziua-i fără nume,

    Ca alta la fel;

    Geme și speranța-n

    Ruga către El...

  

  
    E o casă veche,

    Cu, la fel, ”stăpâni”;

    Prea ”plecați” de soartă,

    Greu cred în minuni.

  

  
    Scârțâie lung ușa,

    Și ea ”oblojită”;

    -Ai ajuns la creangă?

    Și vocea-i ”sfrijită”...

  

  
    *

  


  Zile ”reci” de țară

  
    de trudă

    Zi de zi, năvala

    Orelor-lumină,

    Și-a pierdut din forță;

    Toamna stă să vină.

    Pe un drum de care,

    ”Îngropat” în gropi,

    Trec oameni cu vite,

    În ochi, cu mici ”stropi”.

    De la praf pesemne,

    Sau de la ”răbdat”,

    De foame, sau ”multe”,

    De ce-a fost ”prădat”.

    E un timp, când mila,

    E ca vântul șui;

    Nu îl vezi, și trece,

    Ca speranța-n cui.

    Viața-”nghesuită”

    În luni scurse-n ani,

    Are o ”scofală”,

    Netradusă-n bani.

    Scârțâie” lung traiul,

    Într-o zi normală;

    Recompensa muncii,

    E, la fel, ”ban ală”.

    Nimeni nu se-”apleacă”,

    La scâncetul vieții;

    Călcată-n picioare,

    E în pragul morții...

    *

    de toamnă

    Zorii se ridică

    În pioasă rugă;

    Soarele-și arată,

    Fața clăpăugă.

    Bruma, răsfățată

    De o ceață rece,

    Plânge când se scurge,

    Căci nu vrea să plece.

    Aerul ”subțire”,

    În gerul în toi,

    Arde răsuflarea

    Și obrajii goi.

    Frigul intră-n oase,

    Ca-ntr-o pernă moale.

    Flendurite frunze,

    Flutură a jale.

    Pe copacii, rușinea

    ”Golului”-i apasă;

    Rabdă, ca și omul,

    Altă zi geroasă.

    Cu ”ne-volnicie”,

    Umbre mici, ca-n ”boală”,

    Intră într-o o curte,

    Păzită de-o școală.

    *

